Lempäälän Kisa Yleisurheilu ry Toimintakäsikirja - PDF\nDownload "Lempäälän Kisa Yleisurheilu ry Toimintakäsikirja"\n1 Lempäälän Kisa Yleisurheilu ry Toimintakäsikirja\n2 Sisällysluettelo Johdanto...4 Toiminnanperusperiaatteet...5 Missio...5 Visio Arvot...5 Seuranorganisaatio...6 Johtokunnankokoonpanojavalinta...6 Johtokunnankokoukset...6 Seuranjohtokunnanjäsententoimenkuvatjatehtävät...7 Puheenjohtaja...7 Sihteeri...7 Talousvastaava...7 Urheilukouluvastaava...8 Valmennusvastaava...8 Kilpailuvastaava...8 Viestintävastaava...9 Varainhankintavastaava...9 Projektivastaava...9 Toiminnansuunnittelujaseuranta...10 Vuosikalenteri...10 Toimintasuunnitelmajatalousarvio...10 Tilinpäätösjatoimintakertomus...10 Taloudenperusteet...11 Toiminnantulot...11 Palkat,palkkiotjakulukorvaukset...11 Urheilukoulu...12 Urheilukoulumaksut...12 Kesäkaudenurheilukoulunorganisointi(huhtikuusyyskuu)...12 Ryhmäjaonperiaatteet...13 Urheilukouluryhmä(vihreät)...13 Urheilukouluryhmä6-7(keltaiset)...13 Urheilukouluryhmä8-9(oranssit)...13 Urheilukouluryhmä10-11(siniset)...13 Urheilukouluryhmä12v-(punaiset)...13 Urheilukouluryhmäaikuiset...14 Aikuinen/lapsiliikuntaryhmä\n3 Ryhmäjaonperusteet...14 Urheilukouluryhmä5-9(keltaisetjaoranssit)...14 Urheilukouluryhmä10v-(sinisetjapunaiset)...14 Ohjaajakorvaukset...15 Valmennustoiminta...15 Nuorisovalmennus...15 Tavoitteet...15 Toimintasuunnitelma...15 Mittarit...15 Valmennusmaksut...15 Valmentajakorvaukset...16 Kilpailut...16 Seuranjärjestämätkilpailut...16 Kilpailusuunnitelmajakilpailujenhakeminen...16 Kilpailutoiminnanorganisaatio...17 Kilpailunjärjestäminen...17 Koulutus...18 Viestintä...19 Sisäinenviestintä/välineet...19 Ulkoinenviestintä/välineet...19 Yhteistyökunnankanssa...20 Päättäjäisetjapalkitseminen...21 Vuosittaisetpalkitsemiset...21 Huomionosoituksetjamuistaminen...21 Toiminnanarviointijakehittäminen...22 Liitteet\n4 Johdanto Lempäälän Kisa Yleisurheilu on perustettu vuonna Seura jatkaa Lempäälän Kisan yleisurheilujaoston toimintaa lähtien. Toimintakäsikirjan tavoitteena on selkeyttää ja yhtenäistää seuran toimintatapoja. Toimintakäsikirja vastaa jäsenille ja muille toiminnasta kiinnostuneille miksi seura on olemassa sekä miten se käytännössä toimii ja päättää asioista. Toimintakäsikirjan avulla perehdytetään myös uudet seuran johtokunnan jäsenet tehtäviinsä. Toimintakäsikirja on syntynyt Suomen Urheiluliiton Varaslähtö Tulevaisuuteen -seurajohtajakoulutuksen tuloksena vuonna Toimintakäsikirja auttaa jatkossa arvioimaan ja kehittämään toimintaamme entistä paremmaksi. 4\n5 Toiminnanperusperiaatteet Missio Tavoitteenamme on lempääläinen yleisurheiluperhe, jossa eri-ikäiset ja tasoiset urheilijat ja muut seuratoimijat voivat harrastaa yleisurheilua yhdessä, toisiaan tukien ja hyvässä hengessä. Visio2015 Perusta Huippu Tapahtumat Menestys Olosuhteet Menestynyt, hyvämaineinen seura Urheilijoita kaikissa ikäluokissa, myös aikuisurheilijoita Osaavat ohjaajat Kokonaisvaltainen ohjaus: urheilu, ravitsemus, kehon- ja mielenhuolto Tukijoita, joiden avulla mahdollisuus huippu-urheiluun Oma lääkäri, fysioterapeutti, psykologi ja manageri Nuorten eliittikisat, Vattenfall finaali, SM-kisat Lempäälässä 50 SM-kisaurheilijaa LeKi taistelee Vattenfall-finaalin voitosta Lekiläiset TV:ssä Hakkarissa sininen pinnoite Moukarihäkki hiekkakentällä Arvot Seuratyömme perusta on lapsissa ja nuorissa. Ilman urheilevia lapsia ei olisi aikuisurheilijoita, valmentajia, seura-aktiiveja eikä ehkä koko seuraa; siksi lapset ja nuoret ovat meille tärkeitä. Teemme seuratyötä yhdessä hyvässä hengessä. Tahdomme olla porukka, johon kaikki haluavat ja jossa kaikki viihtyvät; siksi meidän on pidettävä huolta toisistamme. Haluamme kehittyä yhteisönä ja yksilöinä pitkäjännitteisesti. Vaikka toimimme pääosin vapaaehtoisvoimin, haluamme että toimintamme on asiantuntevaa ja laadukasta, ja että sillä on tulevaisuus; siksi haluamme jatkuvasti oppia lisää. Meidän kanssamme voi kasvaa huipulle asti. 5\n6 Seuranorganisaatio Johtokunnankokoonpanojavalinta Seuran sääntömääräinen syyskokous valitsee johtokunnan. Seuran johtokuntaan kuuluu kahdeksi toimintavuodeksi valittu puheenjohtaja sekä 5-10 jäsentä. Seuran johtokunnan jäsenten roolit ja tehtävänkuvat sovitaan vuoden ensimmäisessä kokouksessa (järjestäytymiskokous). Seuran johtokunnan kokoonpano on joustava ja vapaasti valittavissa (edellä mainittuja toimia lukuun ottamatta). Käytännössä johtokunnan jäsenet ovat: Puheenjohtaja Sihteeri Talousvastaava Urheilukouluvastaava Valmennusvastaava Kilpailuvastaava Viestintävastaava Varainhankintavastaava Projektivastaava Näiden lisäksi on tunnistettu rooleja, joita hoitavan ei tarvitse olla johtokunnan jäsen: Tilastovastaava Kilpailuasuvastaava Buffet-vastaava Nettisivujen hallinnoija Uusia toimia voidaan muodostaa henkilöiden kiinnostuksen mukaan tehtäviä sopivasti ryhmittelemällä. Johtokunnan jäsenet voivat myös muodostaa avukseen toimikuntia. Johtokunnankokoukset Puheenjohtaja kutsuu johtokunnan koolle tarpeen mukaan, käytännössä noin kerran kuussa. Näitä kokouksia kutsutaan jatkossa johtokunnan kokouksiksi. Muita osanottajia kutsutaan tarvittaessa mukaan käsiteltävien asioiden mukaisesti. Johtokunnan sihteeri pitää kokouksista pöytäkirjaa. 6\n7 Seuranjohtokunnanjäsententoimenkuvatjatehtävät Puheenjohtaja Puheenjohtaja organisoi ja johtaa johtokunnan toimintaa, vastaa visiosta ja strategiasta sekä vuosittaisen toimintasuunnitelman laatimisesta, toteuttamisesta ja seurannasta yhdessä johtokunnan muiden jäsenten kanssa. Tehtävät: Johtokunnan koollekutsuminen, kokousten asialistojen laatiminen yhdessä sihteerin kanssa ja puheen johtaminen johtokunnan kokouksessa Seuran edustaminen kunnan, yhteistyökumppanien tai muiden sidosryhmien suuntaan ellei johtokunnassa ole toisin sovittu Matkalaskujen ja kulukorvausten hyväksyminen johtokunnan päätösten mukaisesti Johtokunnan nimissä tehtävien sopimusten allekirjoittaminen (esim. urheilijasopimukset) Johtokunnan nimissä tehtävien muistamisten ja palkitsemisten hoitaminen Sihteeri Sihteeri pitää johtokunnan kokouksista pöytäkirjaa sekä vastaa niiden arkistoinnista ja jakelusta johtokunnan jäsenille. Tehtävät: Kokouspäivämäärien toimittaminen johtokunnan jäsenille ja seuran nettisivuille näkyville Kokoustilojen varaaminen Talousvastaava Talousvastaava vastaa seuran maksuliikenteen hoitamisesta ja taloudellisen tilanteen informoinnista johtokunnan jäsenille. Tehtävät: Laskujen maksaminen ja saapuvien suoritusten seuraaminen Tiliotteiden tarkistaminen ja kuittien liittäminen niihin Seuran budjetin koostaminen toimikuntien budjettien pohjalta Kirjanpito ja tilinpäätöksen tekeminen 7\n8 Urheilukouluvastaava Urheilukouluvastaava koordinoi ja vastaa alle 15-vuotiaiden urheilukoulutoiminnasta. Tehtävät: Budjetin laatiminen urheilukoulun osalta Kesä- ja talvikauden urheilukoulun suunnittelu Urheilukoulun ohjaajien rekrytointi ja ohjaajakoulutusten tiedottaminen Urheilukoulun markkinointi yhdessä viestintävastaavan kanssa Kaikkien urheilukouluun liittyvät juoksevien asioiden hoitaminen, kuten urheilukouluihin ilmoittautuminen, kesän urheilupaitojen hankinta, lisenssien hankinta, kausimaksujen laskutus ja yhteydenpito vanhempiin Urheilukouluryhmien ja johtokunnan välillä linkkinä toimiminen Nuorisopuolen yhdyshenkilönä toimiminen piirin, liiton ja Nuoren Suomen suuntaan Valmennusvastaava Valmennusvastaava vastaa seuran nuorisovalmennuksesta 14-vuotiaiden sarjasta alkaen. Tehtävät: Budjetin laatiminen valmennustoiminnan osalta Urheilija-valmentajasopimusten esittely johtokunnalle Matkustussäännön esittely johtokunnalle Valmennusmaksuista huolehtiminen Harjoituspäiväkirjojen hankkiminen valmennusryhmäläisille Valmentajien ja urheilijoiden leiritys-, matka-, kulukorvaus- yms. laskujen hyväksyminen Mahdollisista seurasiirroista huolehtiminen seurasiirto- ja kasvattajaseurakorvauksineen SM-kilpailujen ilmoittautumis-, matkustus- ja majoitusjärjestelyistä huolehtiminen Valmennusryhmien leirien järjestäminen Sali- ja punttisalivuorojen hakemisesta huolehtiminen ja niiden vastuuhenkilönä toimiminen Urheilukentän suorituspaikkojen käytöstä sopiminen kenttähenkilökunnan ja valmentajien kanssa Valmennusryhmien / valmentajien ja johtokunnan välisenä linkkinä toimiminen Kilpailuvastaava Kilpailuvastaava vastaa seuran järjestämien yleisurheilukilpailujen organisoinnista. Tehtävät: Vuosittaisen kilpailusuunnitelman laatiminen ja esittely johtokunnalle Kilpailujen hakeminen määräaikaan mennessä Kilpailujen tietojen päivittäminen Kilpailukalenteriin kilpailunjohtajana/yhteyshenkilönä toimiminen Kilpailujen lajiohjelman aikataulutus Kilpailujen aikaisen käytännön toiminnan johtaminen 8\n9 Viestintävastaava Viestintävastaava vastaa seuran sisäisestä viestinnästä valittujen välineiden kautta sekä seuran ulkoisesta viestinnästä mediaan. Tehtävät: Vuosittaisen viestintäsuunnitelman laatiminen ja esittely johtokunnalle Viestintäsuunnitelman käytännön toteutus yhdessä eri toimintojen vastaavien kanssa Kesän infolehden toimittaminen Yhteyshenkilönä toimiminen mediaan Toimintakertomuksen laatiminen Varainhankintavastaava Varainhankintavastaava vastaa ulkopuolelta saatavan tuen hankinnasta ja maksimoinnista. Tehtävät: Vuosittaisen varainhankintasuunnitelman laatiminen ja esittely johtokunnalle Varainhankintasuunnitelman käytännön toteutus yhteistyössä eri toimintojen vastaavien kanssa Tukihakemusten laatiminen Projektivastaava Projektivastaava vastaa erikseen sovituista johtokunnan projektiluonteisista hankkeista. Tehtävät: Sovittujen hankkeiden (esim. kilpailujärjestelyt, LeKi -joukkuekilpailut) vastuuhenkilönä toimiminen 9\n10 Toiminnansuunnittelujaseuranta Pitkänaikavälinsuunnittelu Pitkän aikavälin suunnitelma koostuu seuraavista: Missio miksi seura on olemassa Visio millaiseksi tahdomme tulla tulevaisuudessa Strategia millä keinoin pyrimme tavoitteeseemme Johtokunta laatii strategisen suunnitelman vuosittain syksyllä ennen seuraavan vuoden toimintasuunnitelman laatimista. Samalla arvioidaan myös mission ja vision ajantasaisuus ja tehdään tarvittaessa siihen muutoksia. Strategisen suunnitelman toteutusta seurataan tuloskortilla, johon määritetään kullekin strategiselle tavoitteelle mittarit. Tuloskorttia tarkastellaan johtokunnassa neljännesvuosittain. Strategiasta ja sen toteutuksen seurannasta vastaa johtokunnan puheenjohtaja. Vuosikalenteri Seuran operatiivista toimintaa varten puheenjohtaja laatii johtokunnalle vuosikalenterin, johon hän kirjaa vuoden tärkeimmät tapahtumapäivät ja aikarajat sekä johtokunnan tehtävät. Tärkeitä päivämääriä ovat: Kansallisten ja piirikunnallisten kilpailujen hakemisen takarajat Sali- ja kenttävuorojen hakuajat Avustusten hakuajat Yleisurheilukoulun aloitus ja lopetus Kilpailujen ja muiden tapahtumien päivämäärät Urheilijastipendien hakuajat Toimintasuunnitelmajatalousarvio Johtokunta laatii toimintasuunnitelman ja talousarvion tulevalle vuodelle ennen seuran syyskokousta. Tilinpäätösjatoimintakertomus Tilipäätös tehdään ja toimintakertomus koostetaan ennen seuran kevätkokousta. Tilikausi on kalenterivuosi. Toimintakertomus laaditaan kuitenkin urheilukausien mukaisesti syksystä syksyyn. 10\n11 Taloudenperusteet Toiminnantulot Seuran toiminnan tulot: Urheilukoulumaksut Valmennusryhmämaksut Kilpailujen osanottomaksut ja buffet-tuotot Varainhankintatoiminta (esim. Ideapark-juoksun järjestelytehtävät, kausijulkaisun ilmoitusmyynti, joulukuusimyynti, Kunniakierros-tapahtuma, sponsorointi) Lempäälän kunnan toiminta-avustus Ulkopuoliset toiminta-avustukset (esim. Nuori Suomi) Palkat,palkkiotjakulukorvaukset Johtokunnan kaikki jäsenet ovat vapaaehtoisia eikä kenellekään makseta palkkaa eikä palkkioita. Johtokunnan jäsenille voidaan maksaa kulukorvauksia johtokunnan päättämien periaatteiden mukaisesti. Matkakorvauksia maksetaan johtokunnan hyväksymistä matkoista vuosittain hyväksyttävän matkustussäännön mukaisesti. 11\n12 Urheilukoulu Urheilukoulumaksut Urheilukoulumaksut määritetään vuosittain ennen kauden alkua. Maksu määräytyy harjoitusmäärien sekä tarvittavien ohjaajien perusteella ja maksun vastikkeet eritellään selkeästi. Vuonna 2014 maksuihin sisältyi: Kesäkausi: ohjaus, paita sekä osallistumismaksut LeKin viikkokisoihin, sisulisäkisoihin, Vattenfall Seuracupiin ja kaikkiin viesteihin. Talvikausi: ohjaus sekä osallistumismaksut pm-sisulisähallikisoihin ja kaikkiin viesteihin. Kaikilla urheilukoululaisilla on oltava SUL:n lisenssi. Lasten vanhemmat vastaavat lisenssin hankinnasta, paitsi jos on erikseen sovittu, että seura hankkii lisenssin. Urheilukoulumaksut ja lisenssin hinta päivitetään vuosittain toimintakäsikirjan liitteessä. Kesäkaudenurheilukoulunorganisointi(huhtikuusyyskuu) Kauden suunnittelu alkaa talvella. Urheilukouluvastaava hoitaa seuraavat kesän urheilukoulun organisointitehtävät: Urheilukentän vuorojen haku Lempäälän kunnalta Mahdollisten tarvikkeiden hankinta Ohjaajien rekrytointi/varmistaminen Urheilukouluryhmien ohjelmien suunnittelu sovittujen kilpailujen ympärille Laji-iltojen valmentajien varaaminen Urheilukoulumaksujen päättäminen Ohjaajien tiedottaminen ja kokoon kutsuminen ennen kauden alkamista Kausijulkaisun aineiston tuottaminen urheilukoulun osalta Markkinoinnin suunnittelu viestintävastaavan kanssa (julisteet, lehti-ilmoitukset, nettimarkkinointi) Ilmoittautumisten vastaanotto Urheilukoulumaksujen laskuttaminen Urheilukoulupaitojen tilaaminen ja jakaminen Infotilaisuuden järjestäminen Urheilukoululaisten kannustaminen osallistumaan kilpailuihin ja ilmoittautumisten vastaanotto yhdessä ohjaajien kanssa Pm-sisulisäkilpailujen osallistujien ilmoittaminen Viestijoukkueiden kokoaminen Toimitsijoiden kokoaminen vanhemmista kesän kilpailuihin Vattenfall Seuracupin kilpailumatkojen järjestely ja suunnittelu Ohjaajapalkkioiden maksaminen 12\n13 Ryhmäjaonperiaatteet Urheilukouluryhmä(vihreät) Perusajatuksena on monipuolinen liikkuminen sekä perusliikunnan huomioiminen. Harjoittelu koostuu juoksemisesta, hyppäämisestä ja heittämisestä sekä näiden perusliikkeiden yhdistelystä ja muuntelusta leikkien ollessa osa liikuntaa lasta/ohjaaja Harjoitukset kerran viikossa + harjoituskilpailut Urheilukouluryhmä6-7(keltaiset) Perusajatuksena on monipuolinen liikkuminen sekä perusliikunnan huomioiminen. Harjoittelu koostuu juoksemisesta, hyppäämisestä ja heittämisestä sekä näiden perusliikkeiden yhdistelystä ja muuntelusta leikkien ollessa osa liikuntaa lasta/ohjaaja Harjoitukset kerran viikossa + harjoituskilpailut Urheilukouluryhmä8-9(oranssit) Perusajatuksena on kaikille monipuolinen liikkuminen keskittyen monipuolisesti kaikkiin eri lajeihin. Harjoittelu koostuu koordinaatioharjoituksista, juoksemisesta eri muodoissa, hyppäämisestä ja heittämisestä syventyen lajien perustekniikkaan lasta/ohjaaja Harjoitukset kaksi-kolme kertaa viikossa Urheilukouluryhmä10-11(siniset) Harjoitukset ovat monipuoliset painottuen kuitenkin lajiryhmäkohtaisesti juoksuihin, hyppyihin tai heittoihin lasta/ohjaaja Harjoitukset kolme-neljä kertaa viikossa Urheilukouluryhmä12v-(punaiset) Harjoitukset ovat monipuoliset painottuen kuitenkin lajiryhmäkohtaisesti juoksuihin, hyppyihin tai heittoihin lasta/ohjaaja Harjoitukset kolme-neljä kertaa viikossa 13\n14 Urheilukouluryhmäaikuiset 1-2 ohjaajaa Harjoitukset kaksi kertaa viikossa; yhteislenkki ja mahdollisuus osallistua laji-iltoihin Aikuinen/lapsiliikuntaryhmä Liikuntaryhmä sisältää ohjattua oheistoimintaa urheilukoululaisten vanhemmille ja sisaruksille. 1-2 ohjaajaa Ryhmä kokoontuu kerran viikossa Talvikaudenurheilukoulunorganisointi(lokakuuhuhtikuu) Kauden suunnittelu alkaa kesällä. Urheilukouluvastaava hoitaa seuraavat talven urheilukoulun organisointitehtävät: Liikuntapaikkojen vuorojen haku Lempäälän kunnalta Mahdollisten tarvikkeiden hankinta Ohjaajien rekrytointi/varmistaminen Urheilukouluryhmien ohjelmien suunnittelu Urheilukoulumaksujen päättäminen Markkinoinnin suunnittelu viestintävastaavan kanssa (julisteet, lehti-ilmoitukset, nettimarkkinointi) Ilmoittautumisten vastaanotto Urheilukoulumaksujen laskuttaminen Urheilukoululaisten kannustaminen osallistumaan kilpailuihin ja ilmoittautumisten vastaanotto yhdessä ohjaajien kanssa Pm-sisulisäkilpailujen osallistujien ilmoittaminen Viestijoukkueiden kokoaminen Ohjaajapalkkioiden maksaminen Ryhmäjaonperusteet Urheilukouluryhmä5-9(keltaisetjaoranssit) Perusajatuksena on monipuolinen liikkuminen sekä perusliikunnan huomioiminen. Harjoittelu koostuu juoksemisesta, hyppäämisestä ja heittämisestä sekä venyttelyistä ja kevyistä lihaskuntoliikkeistä. Perusliikkeiden yhdistely ja muuntelu sekä leikit, pelit ja temppuradat ovat osa liikuntaa lasta/ohjaaja Harjoitukset kerran viikossa Urheilukouluryhmä10v-(sinisetjapunaiset) Perusajatuksena on kaikille monipuolinen liikkuminen keskittyen monipuolisesti kaikkiin eri lajeihin. Harjoittelu koostuu koordinaatioharjoituksista sekä juoksemisesta eri muodoissa, hyppäämisestä ja heittämisestä. Harjoituksissa syvennytään lajien perustekniikkaan ja lihaskunto, venyttely sekä liikkuvuus ovat osana monipuolista harjoitusta. Osa harjoituksista pidetään Pirkkahallissa. 14\n15 8-10 lasta/ohjaaja Harjoitukset 2-4 kertaa viikossa Ohjaajakorvaukset Kulukorvaukset määritetään vuosittain. Aikuisohjaajilla oma lapsi/lapset veloituksetta mukana tai vaihtoehtoisesti liitteen mukainen kausikorvaus Nuoriso-ohjaajilla liitteen mukainen kulukorvaus Valmennustoiminta Valmennustoiminnassa keskitytään nuorisovalmennukseen 14-vuotiaiden sarjasta alkaen. Tästä ikärajasta voidaan poiketa kumpaankin suuntaan urheilijan harjoittelumotivaation perusteella. Valmennustoimintaa ohjelmoivat eri lajeihin/lajiryhmiin keskittyneet valmentajat. Lajiryhmäkohtaisen harjoittelun ohella pyritään mahdollisimman usein harjoittelemaan yhdessä seuran sali- ja kenttävuoroilla. Nuorisovalmennus Tavoitteet Nuorisovalmennus on sisällöiltään monipuolista Nuoren urheilijan valmennus on määrällisesti ja laadullisesti nousujohteista; kaikkea ei yritetä ulosmitata liian nopeasti Seurasta löytyy valmentaja mahdollisimman monelle yleisurheiluharrastusta jatkavalle urheilukoulun kasvatille tai urheilija osataan ohjata seuran ulkopuoliseen valmennukseen päämääränä urheilijan etu ennen seuran etua Toimintasuunnitelma Tavoitteisiin pyritään kannustamalla ja kustantamalla valmentajia koulutuksiin Pyritään verkottumaan alueen ja liiton muiden valmentajien kanssa Mittarit Lekiläiset yleisurheilijat menestyvät oman ikäluokkansa mestaruuskisoissa Yleisurheiluharrastus jatkuu menestyksekkäästi aikuisikään asti Yleisurheilija kykenee harrastamaan terveenä Valmennusmaksut Urheilija voi valita itselleen sopivan valmennuksen seuraavista neljästä vaihtoehdosta. 15\n16 1) Sopimusurheilija 2) Yhteisharjoituksiin osallistuva urheilija 3) Omatoimiurheilija 4) Ilmaisurheilija Valmennusmaksut ja niihin sisältyvät asiat määritetään sopimuskausittain ja päivitetään toimintakäsikirjan liitteessä. Kaikkiin valmennusmaksuihin lisätään lisenssi, jonka urheilija hankki itse. Valmentajakorvaukset Kulukorvaukset määritetään sopimuskausittain ja päivitetään toimintakäsikirjan liitteessä. Kilpailut Seuranjärjestämätkilpailut Kilpailuja järjestetään pääosin oman urheilukoulun ja valmennettavien tarpeisiin. Seura järjestää tavallisesti kesäkaudella 4-5 piirikunnallista viikkokilpailua, joista yksi on seuran omat mestaruuskilpailut. Seura voi järjestää myös piirinmestaruuskilpailuja, Vattenfall Seuracupin osaotteluita tai muita kisoja, mikäli ne sopivat aikatauluun ja resursseja on käytettävissä. Motiivina on tällöin kilpailunjärjestämiskokemuksen ylläpitäminen sekä varainhankinta. Omien kisojen lisäksi seura vastaa Lempäälän kunnanmestaruuskilpailujen käytännön kilpailujärjestelyistä. Tavoitteena on, että seuran järjestämistä kilpailuista mahdollisimman moni on kalenterikilpailuja, jolloin niissä tehdyt tulokset ovat tilastokelpoisia ja niihin voidaan ilmoittautua kilpailukalenteri.fi -järjestelmässä. Virallisten kilpailujen lisäksi seura voi järjestää epävirallisia kilpailuja, lähinnä urheilukoulun nuorimmille ikäluokille. Kilpailusuunnitelmajakilpailujenhakeminen Kilpailuvastaava laatii vuosittaisen kilpailusuunnitelman ja esittelee sen seuran johtokunnalle syksyllä. Kilpailuhakemukset lähetetään kilpailukalenteri.fi -palvelun kautta. Kansalliset kilpailut haetaan SUL:n määräämässä aikataulussa, tavallisesti marraskuun loppuun mennessä. Piirin myöntämät kilpailut haetaan Hämeen Seudun Yleisurheilun (HämSY) ilmoittamana ajankohtana, joka on yleensä tammi-helmikuu. Yleensä kaikki haetut kilpailut myönnetään, joten ehdotetut päivät on hyvä sopia etukäteen myös Lempäälän kunnan vapaa-aikapalvelujen kanssa, jotta Hakkarin urheilukenttä saadaan yleisurheilukäyttöön kilpailujen ajaksi. Kaikki kansalliset ja piirin myöntämät kilpailut ovat kaikille avoimia, mutta seuranmestaruuspalkinnot jaetaan vain oman seuran jäsenille ja kunnanmestaruuspalkinnot vain lempääläisille. Piirinmestaruuskilpailut ovat myös piirin myöntämiä, joten niiden haku tapahtuu samalla tavalla Kilpailukalenterin kautta. Vattenfall Seuracupin osakilpailua ei pysty hakemaan suoraan Kilpailukalenterin kautta, vaan sen haku hoidetaan vapaamuotoisella sähköpostilla suoraan HämSY:n yhteyshenkilön kautta. 16\n17 Omien kisojen kilpailulajeina pyritään käymään läpi mahdollisuuksien kaikki kunkin ikäluokan viralliset lajit pois lukien moukari, jota ei Hakkarin kentällä saa heittää. Kilpailut järjestetään ikäryhmittäin seuraavasti; 7-, 9-, 11-, 13- ja 15 vuotiaat sekä miehet ja naiset. Viikkokilpailuissa pyritään tarjoamaan miehille ja naisille mahdollisuus kilpailla samat lajit kuin 15-vuotiaatkin. Kilpailuhakuun ja järjestämiseen liittyviä asioita, jotka kannattaa ottaa huomioon kilpailupäiviä ja -lajeja valittaessa: Ei viikkokisoja samalle päivälle pm- tai kansallisten kilpailujen kanssa (ilmoitetaan HämSY:n sivuilla vuoden alkupuolella) Ei viikkokisoja lajikarnevaalien aikaan (heinäkuun alku) tai juuri ennen SM-kisoja. Viikkokisat tulisi voida viedä läpi o 7-vuotiaiden lajit ennen vuotiaille kaksi lajia per kilpailu, muille kolme o Viikkokisojen aikataulu laaditaan niin, että kilpailijan on mahdollista osallistua kaikkiin saman ikäluokan lajeihin. Näin houkutellaan ulkopuolisia osallistujia mukaan kilpailuihin, kun tarjotaan mahdollisuutta osallistua useampaan lajiin samalla kertaa. Kenttälajit saattavat kestää kauan, tosin kesto on voimakkaasti riippuvainen osallistujamäärästä. Hyväksi arvioituja aikoja o Pituus/3-loikka 60 min o Korkeus 60 min o Kuula 30 min o Keihäs 50 min o Kiekko 50 min o Seiväs 90 min Kilpailutoiminnanorganisaatio Seuran kilpailutoimintaa johtaa Kilpailuvastaava yhdessä johtokunnan kanssa. Kilpailuvastaavan tehtävänä on johtaa kilpailujen hakua, aikataulutusta, organisointia ja kilpailun aikaista toimintaa. Kilpailuvastaava (tai hänen nimeämänsä varahenkilö) on paikalla jokaisessa seuran järjestämässä kilpailussa. Kilpailuvastaava voi toimia myös tarpeen tullen toimitsija sellaisessa tehtävässä, josta hän voi helposti irrottautua mahdollisen kiireellisemmän tehtävän hoitamiseen. Kilpailunjärjestäminen Kilpailuvastaava huolehtii, että jokaiselle kilpailulle tehdään toimitsijalista, jossa on kaikkien lajien lajivastaavat, toimitsijat, lähettäjät apulaisineen, ajanottajat sekä kuuluttaja, ilmoittautumisien vastaanottajat ja tulospalvelusta vastaava. Lajivastaava huolehtii, että hänellä on kaikki lajin suorittamiseksi tarvittavat välineet käytettävissä sekä riittävästi toimitsijoita lajin onnistuneesti läpiviemiseksi. Kunkin nimetyn toimitsijan on huolehdittava mahdollisen esteen sattuessa, että hänen paikalleen saadaan uusi henkilö. Henkilön on huolehdittava, että kilpailuvastaava sekä kyseisen lajin lajipäällikkö ovat tietoisia muutoksesta. 17\n18 Tavoitteena voidaan pitää, että jokaisessa kilpailussa on yksi tai useampi toimitsija, jolle ei ole osoitettu varsinaista tehtävää. Nämä henkilöt toimivat varahenkilönä ja avustavat tarpeen mukaan siellä minne kilpailuvastaava heidät osoittaa. Koulutus Seura tukee jäsentensä kouluttautumista ja kannustaa heitä kehittämään osaamistaan. Suositeltavia ovat piirien ja SUL:n ohjaaja-, valmentaja- ja toimitsijakoulutukset sekä HLU:n ja SLU:n seuratoimihenkilökoulutukset. Seura maksaa tavanomaisten HämSY:n ja SUL:n ohjaaja- ja toimitsijakoulutusten osallistumismaksut sekä korvaa matkakulut matkustussäännön mukaisesti. Muista koulutuksista tai tavanomaista kalliimmista koulutusten korvauksista johtokunta päättää erikseen. 18\n19 Viestintä Viestinnän tavoitteena on lisätä yleisurheilun näkyvyyttä Lempäälässä sekä tuoda laji esille aktiivisena, haluttuna ja laadukkaana toimintana. Viestintävastaava vastaa sekä johtokunnan sisäisestä että ulkoisesta tiedottamisesta vuosittaisen viestintäsuunnitelman/vuosikelloajattelun mukaisesti valittujen välineiden avulla yhdessä eri toimintojen vastaavien kanssa. Viestintävastaava toimii myös yhteyshenkilönä mediaan sekä yksittäisiin toimittajiin. Sisäinenviestintä/välineet Johtokunnan jäsenten välinen viestintä hoidetaan netissä, sähköpostilla ja johtokunnan kokouksissa Nettisivut Paikallislehden (Lempäälän-Vesilahden Sanomat) ilmoitukset ja Seurapalsta Kesän infolehti Ryhmäkohtaiset erilliset tiedotteet Hakkarin urheilukentän ilmoitustaulu Toimintakertomus Ulkoinenviestintä/välineet Nettisivut Sosiaalinen media Paikallislehden uutisjutut ja Tulospalsta Tilastopaja Yleisurheilulehdet/tulospalstat Paikalliset tapahtumat (osallistuminen erikseen sovittu) Seuran edustusasu kilpailuissa 19\n20 Yhteistyökunnankanssa Kunta on seuralle tärkeä kumppani, sillä se ylläpitää yleisurheiluun tarvittavia suorituspaikkoja ja harjoitustiloja. Paikkakunnan suurimpana yleisurheiluseurana seura edustaa käytännössä koko lajia kunnassa, jolloin seura pyrkii edesauttamaan lajin edellytysten kehittymistä Lempäälässä. Seura laatii vuosittain liikuntatoimelle raportin yleisurheiluun liittyvistä hankinta- tai parannustarpeista. Seura osallistuu kunnan yleisurheilukisojen ja kuntaottelun järjestämiseen. Tarvittaessa seura opastaa ja auttaa kouluja yleisurheiluun liittyvissä asioissa ja kilpailujen järjestämisessä. 20\n21 Päättäjäisetjapalkitseminen Vuosittaisetpalkitsemiset Vuosittaiset palkitsemiset tehdään pääosin kauden päättäjäistilaisuudessa syys-lokakuussa. Tilaisuudessa palkitaan: SM- ja muihin arvokilpailuihin osallistuneet urheilijat Kaikki kesän viikkokisasarjaan osallistuneet lapset Taitomerkkirajoja saavuttaneet sisulisäikäiset urheilijat LeKi-ennätyksen tekijät ikäluokkiensa virallisissa lajeissa Aktiiviset toimihenkilöt: ohjaajat, toimitsijat yms. Vuoden tulokasurheilija Vuoden sisulisäurheilija Vuoden urheilija Erityishuomionosoitukset Myös valmennussopimuksen mukaiset stipendit jaetaan kauden päättäjäisissä. Seuran johtokunta päättää vuosittain päättäjäisten palkitsemisista. Johtokunta myös hakee Lempäälän kunnan urheilumenestysstipendejä seuraa edustaville urheilijoille. Toimihenkilöille ja talkooväelle on kauden päätteeksi pidetty oma päättäjäissaunailta, jossa on kerätty palautteita menneestä kaudesta ja käsitelty ajankohtaisia aiheita. Huomionosoituksetjamuistaminen Seuran johtokunnan nimissä annettavat huomionosoitukset: Arvokisamenestyjien suoritukset Urheilijoiden ja seura-aktiivien ylioppilasjuhlat Seura-aktiivien suuret vuosipäivät Huomionosoitukset ovat yleensä kukkia. Seuran johtokunta voi myös huomionosoitukseksi hakea Suomen Urheiluliiton ansiomerkkejä. 21\n22 Toiminnanarviointijakehittäminen Pyrimme kehittämään toimintaamme paremmaksi kauden jälkeen tehtävällä palautekyselyllä. Kysely on suunnattu valmennusryhmäläisille, urheilukoululaisille, seuran yleisurheiluohjaajille sekä urheilijoiden ja urheilukoululaisten vanhemmille. Ohjaajille suunnatulla kyselyllä kartoitamme ryhmien toimivuutta, ohjaajien välistä yhteistyötä sekä koulutusja välinetarpeita. Vanhempien mielipiteitä haluamme yhteistyöstä ohjaajien kanssa, harjoitusten määrästä ja laadusta sekä seuran tiedotusasioista. Samassa palautelomakkeessa on vapaan palautteen osio, jonne palautteen antaja voi kirjata muitakin mieleen tulevia asioita, joilla voisimme kehittää toimintaamme. Kyselyn tuloksia käymme läpi ohjaajien päätöstilaisuudessa ja pyrimme huomioimaan ne seuraavaa kautta suunniteltaessa. 22\n23 Liitteet Johtokunnan jäsenet ja yhteystiedot Matkustussääntö Matkalaskulomake Urheilija-valmentajasopimukset Kulukorvaukset ohjaajille ja valmentajille 23\n24 Lempäälän Kisa Yleisurheilu johtokunnan kokoonpano 2015 Puheenjohtaja: Markku Ruonavaara p Sihteeri: Marjo-Riitta Suonpää p Rahastonhoitaja: Kristiina Heinonen p Urheilukouluvastaava: Minna Rajamäki p Valmennusvastaava: Veli-Matti Ranta p Kilpailuvastaava: Hannu Niemelä p Tiedotusvastaava: Timo Reunanen p Varainhankintavastaava: Markku Lipponen p Projektivastaava: Pasi Kivelä p\n25 MATKUSTUSSÄÄNTÖ KAUDELLE Seura maksaa matkakorvauksen SM-kilpailuihin sekä aluemestaruuskilpailuihin ja -viesteihin. Maksamisen edellytyksenä on, että autossa on mahdollisimman monta urheilijaa. 2. Seura maksaa matkat sen etukäteen hyväksymiin kilpailu-, koulutus- ja kokoustapahtumiin. 3. Oman auton käytöstä maksetaan 20 snt/km + 1 snt/km jokaisesta kyydissä olevasta lisähenkilöstä. Muut matkustustavat käsitellään tapauskohtaisesti. 4. Seura maksaa urheilijan ja henkilökohtaisen valmentajan tai huoltajan majoitus- ja ruokailukuluja SMkisoista, kun se on perusteltua. Tällöin maksetaan tositteita vastaan enintään 50 /hlö/vrk. Suositellaan käytettäväksi kisajärjestäjien majoitus- ja ruokailupalveluja. 5. Menestynyt urheilija saa tukea seuralta liiton tai alueen kotimaan leirimaksuihin: - Edeltävän vuoden henkilökohtainen Suomen mestari: 100 % - Edeltävän vuoden henkilökohtainen SM-mitalisti tai Kalevan kisaaja: 50 % 6. Liiton tai alueen leiriryhmiin valittujen urheilijoiden henkilökohtaisille valmentajille korvataan kotimaan leirityksistä aiheutuvia kuluja seuraavasti: - Leirimaksut täysimääräisesti - Matkakorvauksia kohdan 3. mukaisesti 7. Seura maksaa tämän matkustussäännön mukaiset kulut vain allekirjoitettua matkalaskua vastaan. Siihen on liitettävä tarpeelliset kuitit ja pankkitilin numero. Matkalaskun hyväksyy ja tarkastaa rahastonhoitaja ja seuran puheenjohtaja. Puheenjohtajan matkalaskun hyväksyy seura.\nTOIMINTAKÄSIKIRJA. Lempäälän Kisa Yleisurheilu\nTOIMINTAKÄSIKIRJA Lempäälän Kisa Yleisurheilu Sisällysluettelo Johdanto...4 Toiminnan perusperiaatteet...5 Missio... 5 Visio... 5 Arvot... 5 Seuran organisaatio...6 Johtokunnan kokoonpano ja valinta...


radiografia arkistot - Sivu 2 3:stä - Oamkin blogi\nTaas on aika, jolloin hakijat arvioivat omia taitojaan ja pohtivat, riittäisikö osaaminen opintojen suorittamiseen omassa hakukohteessa. Röntgenhoitajaopintojen osalta hakijat kysyvät usein matematiikasta: ovatko opinnot vaikeita tai mitä matematiikasta ja fysiikasta pitää osata? Röntgenhoitaja käyttää...\nby Rad-opettaja · Published 31.1.2018 · Last modified 12.3.2018\nRöntgenhoitajakoulutus alkaa monimuoto-opintoina syksyllä 2018 Oulussa http://www.oamk.fi/fi/koulutus/amk-tutkintoon-johtava-koulutus/rontgenhoitaja/. Monimuoto-opintojen mahdollisuutta on kysytty viime vuosina tasaisin väliajoin. Hakijoiden elämäntilanteet ovat hyvin erilaisia ja osalle hakijoista sopisi paremmin muu kuin päiväopetus. Monimuoto-opintoja on toteutettu useissa tutkinto-ohjelmissa ja...\nEBreast on rintasyövän varhaiseen havaitsemiseen keskittyvä kolmevuotinen kansainvälinen Erasmus plus -hanke, jossa tuotetaan verkko-opiskelupaketti. Moniammatillisessa hankkeessa on mukana korkeakouluja viidestä eri maasta: Norjasta, Portugalista, Suomesta, Sveitsistä ja Virosta. Lisäksi mukana ovat Säteilyturvakeskus ja Oulun...\nRöntgenhoitajaopiskelijat järjestivät keväällä Kellon päiväkodin lapsille toiminnallisen röntgenpäivän, päivän järjestämisellä on jo vuosien perinne Oulun ammattikorkeakoulussa. Päivän aikana lapset tutustuivat erilaisiin kuvantamislaitteisiin, ja opettelivat ihmisen anatomiaa röntgenkuvien, luurangon ja elinmallin avulla. Lisäksi lapset askartelivat omat...


Yksityisyyden suoja – Olympic Fashion Hotels virallinen sivusto | Hotellit Ateenassa\nTämä yksityisyydensuoja koskee sivustoa www.fashionhotels.gr, jonka omistaa ja tarjoaa Olympic Fashion Hotels. Tässä yksityisyydensuojalausekkeessa kuvaillaan, miten keräämme ja käytämme sivustolla www.fashionhotels.gr antamiasi tietoja, jotka voivat sisältää henkilötietoja. Siinä esitellään myös sinulle saatavilla olevat, henkilötietojesi käyttöä koskevat vaihtoehdot, ja kerrotaan miten pääset käsiksi näihin tietoihin ja miten voit päivittää niitä.\nJos haluat vastustaa tarkoitusten C–F mukaista käsittelyä eikä vastustamiseen liittyvää vaihtoehtoa ole suoraan saatavillasi (esimerkiksi tilisi asetuksissa) tarvittavassa laajuudessa, otathan yhteyttä majoituspaikkaan olympic@fashionhotels.gr .\nLuotamme siihen, että henkilötietosi ovat aukottomia, täsmällisiä ja ajantasaisia. Ilmoitathan meille pikaisesti henkilötietojesi muutoksista tai epätäsmällisyyksistä ottamalla yhteyttä majoituspaikkaan olympic@fashionhotels.gr . Käsittelemme pyyntösi sovellettavan lainsäädännön mukaisesti.\nJos sinulla on kysymyksiä tai huolenaiheita siitä, miten käsittelemme henkilötietojasi tai jos haluat käyttää tähän käytäntöön liittyviä oikeuksiasi, voit ottaa meihin yhteyttä: olympic@fashionhotels.gr . Voit myös ottaa yhteyttä paikallisiin tietosuojaviranomaisiin, jos sinulla on kysymyksiä tai valituksenaiheita.


European Commission - PRESS RELEASES - Press release - Usein kysyttyä Euroopan kielistä\nBryssel 26. syyskuuta 2013\nUsein kysyttyä Euroopan kielistä\nMitä ”monikielisyys” tarkoittaa?\ntilannetta, jossa tietyllä maantieteellisellä alueella puhutaan useita kieliä,\nhenkilön kykyä hallita useita kieliä,\npolitiikkaa, joka edellyttää organisaation, yrityksen tai laitoksen käyttävän useampaa kuin yhtä kieltä sisäisessä ja/tai ulkoisessa viestinnässään.\nMonikielisyys merkitsee Euroopassa näitä kaikkia.\nKieltenoppiminen ja kielellinen monimuotoisuus ovat tärkeimpiä painopisteitä EU:n uudessa, vuodet 2014–2020 kattavassa koulutus-, nuoriso- ja urheiluohjelmassa Erasmus+.\nMitkä ovat EU:n viralliset kielet?\nEuroopan unionin toimielinten 24 virallista kieltä ovat bulgaria, englanti, espanja, hollanti, iiri, italia, kreikka, kroaatti, latvia, liettua, malta, portugali, puola, ranska, romania, ruotsi, saksa, slovakki, sloveeni, suomi, tanska, tšekki, unkari ja viro.\nKuka päättää EU:n viralliset kielet?\nEuroopan unionin neuvosto, jossa kaikki EU:n jäsenvaltiot ovat edustettuina, päättää siitä yksimielisesti. Ennen EU:hun liittymistään kukin uusi jäsenvaltio päättää, mitä kieltä se haluaa käyttää virallisena kielenään EU:ssa. Kaikkien jäsenvaltioiden on hyväksyttävä yksimielisesti neuvostossa myöhemmät muutokset – uuden virallisen kielen lisääminen tai olemassa olevan poistaminen.\nEntä jäsenvaltioissa puhutut alueelliset kielet?\nEU:n neuvosto (eli kaikki jäsenvaltiot) on päättänyt, että EU:n toimielimet voivat käyttää myös jäsenvaltion perustuslaissa vahvistettuja kieliä, vaikka ne eivät olisikaan EU:n virallisia kieliä. EU:n toimielimillä on sopimus Espanjan hallituksen kanssa katalaanin, baskin ja galegon käyttämisestä asiakirjoissa. Yhdistyneen kuningaskunnan hallituksen kanssa on samanlainen sopimus, joka koskee kymrin ja gaelin kielten käyttämistä. Kummassakin tapauksessa kyseisen jäsenvaltion hallitus teettää tarvittaessa käännökset omalla kustannuksellaan.\nTulkkausta baskista, katalaanin/valencian/baleaarin kielistä ja galegosta (mutta ei niihin päin) tarjotaan pyynnöstä tietyissä neuvoston kokouksissa, joissa on läsnä alueiden edustajia, sekä alueiden komitean ja Euroopan talous- ja sosiaalikomitean täysistunnoissa. Espanjan alueellisten kielten käyttämistä komission kokouksissa ei ole suunnitteilla. Tällaista tulkkausta pyytävä jäsenvaltio vastaa kaikista kustannuksista. Walesin ja Skotlannin viranomaiset ovat sopineet samanlaisesta järjestelystä.\nMiksi Euroopan komissio edistää monikielisyyttä?\nKoska se haluaa 1) edistää kulttuurien välistä vuoropuhelua ja yhä osallistavampaa yhteiskuntaa; 2) myötävaikuttaa siihen, että kaikkien 28 jäsenvaltion kansalaiset tuntisivat itsensä EU:n kansalaisiksi; 3) järjestää nuorille tilaisuuksia opiskella ja työskennellä ulkomailla ja 4) avata maailmanmarkkinoilla kilpaileville EU:n yrityksille uusia markkinoita.\nMikä on lyhyesti EU:n kielipolitiikan tavoite?\nEU:n kielipolitiikalla pyritään suojaamaan kielellistä monimuotoisuutta ja lisäämään kielten osaamista kulttuurisen identiteetin ja sosiaalisen integraation edistämiseksi sekä siksi, että monikieliset kansalaiset pystyvät hyödyntämään paremmin yhteismarkkinoiden tarjoamia koulutus- ja työskentelymahdollisuuksia.\nTavoitteena on Eurooppa, jossa jokaiselle opetetaan jo lapsuudesta alkaen äidinkielen lisäksi vähintään kahta kieltä. EU:n valtioiden ja hallitusten päämiehet sopivat tästä ”äidinkieli + 2” -tavoitteesta Barcelonan huippukokouksessa maaliskuussa 2002.\nPaljonko Euroopan toimielinten monikielisyys maksaa?\nKaikkien EU-toimielinten (Euroopan komission, Euroopan parlamentin, neuvoston, Euroopan unionin tuomioistuimen, Euroopan tilintarkastustuomioistuimen, Euroopan talous- ja sosiaalikomitean ja alueiden komitean) vuotuiset käännös- ja tulkkauskulut ovat yhteensä noin miljardi euroa. Niiden osuus EU:n budjetista on alle 1 prosentti eli hiukan yli 2 euroa kansalaista kohden. Euroopan komission henkilöstöön kuuluu noin 3 000 kääntäjää ja tulkkia.\nSuojeleeko EU-lainsäädäntö kielten käyttöä?\nKieliä koskevat oikeudet ja velvollisuudet on kirjattu EU-lainsäädäntöön. EU:n perussopimuksessa (3 artiklassa) ja Euroopan unionin perusoikeuskirjassa (21 ja 22 artiklassa) kielletään kieleen perustuva syrjintä ja todetaan, että unioni kunnioittaa kielellistä monimuotoisuutta.\nVuonna 1958 annetussa yhteisön ensimmäisessä asetuksessa vaaditaan, että yhteisön toimielinten on käännettävä lainsäädäntö kaikille virallisille EU-kielille ja vastattava kansalaisten kysymyksiin samalla kielellä kuin kysymys on esitetty (asetuksen 2 artikla sekä Euroopan unionin toiminnasta tehdyn sopimuksen 20 ja 24 artiklat).\nAikooko EU vähentää virallisten kielten määrää?\nEi, koska nykyinen järjestelmä palvelee demokratiaa ja edistää avoimuutta. Yksikään jäsenvaltio ei ole valmis luopumaan omasta kielestään, ja ehdokasmaat haluavat lisätä omansa virallisten kielten luetteloon.\nVoisiko yksi yhteinen kieli olla ratkaisu?\nAina joskus ehdotetaan, että EU:n pitäisi ottaa latina tai esperanto käyttöön yhdeksi yleiseurooppalaiseksi kieleksi. Koska lähes kaikkien olisi kuitenkin opeteltava kyseinen kieli aivan alusta alkaen, tämä ratkaisu olisi kaikille työläs eikä kovinkaan käyttökelpoinen suhteissa muuhun maailmaan. Opettajien kouluttaminen ja uuden kielen opettaminen lähes 500 miljoonalle eurooppalaiselle veisi myös paljon aikaa ja resursseja. Ajatus siitä, että yksi yhteinen kieli voisi olla ratkaisu kaikkiin kielellisiin tarpeisiin, on liian yksinkertaistettu. Siksi Euroopan komissio on sitoutunut monikielisyyden tukemiseen ja monimuotoisuuden edistämiseen yhdenmukaisuuden sijasta.\nMikä on kääntämisen ja tulkkauksen tehtävä?\nEuroopan unionin käännös- ja tulkkauspalvelujen tehtävänä on tukea ja vahvistaa monikielisyyttä Euroopan unionissa ja edesauttaa unionin toimintalinjojen tuomista lähemmäksi kansalaisia. EU:n avoimuus, legitiimiys ja tehokkuus edellyttävät, että kansalaisille tiedotetaan heidän EU-lainsäädännön mukaisista oikeuksistaan ja velvollisuuksistaan ja heidän kanssaan kommunikoidaan heidän omalla kielellään.\nKäännetäänkö jokainen EU-asiakirja kaikille virallisille kielille?\nEi käännetä. Asiakirjat kääntämiselle on vahvistettu tärkeysjärjestys, joka riippuu niiden kohdeyleisöstä ja käyttötarkoituksesta. Lainsäädäntö ja yleisen edun kannalta tärkeät asiakirjat tuotetaan kaikilla 24 virallisella kielellä. Muut asiakirjat (esim. jäsenvaltioiden viranomaisten kanssa käyty kirjeenvaihto ja yksityishenkilöille tai yhteisöille osoitetut päätökset) käännetään ainoastaan tarvittaville kielille.\nEuroopan komissio käyttää sisäisessä toiminnassaan kolmea työkieltä: englantia, ranskaa ja saksaa.\nInternet on yhä tärkeämpi kanava tiedotettaessa kansalaisille, mitä EU tekee ja mitä hyötyjä se heille tuottaa. Komission verkkosivujen jokaisen sivun kääntämiseen kaikille virallisille kielille ei ole oikeudellista velvoitetta, mutta komissio antaa verkkosivuillaan mahdollisimman paljon tietoa mahdollisimman monella kielellä.\nMikä kieli on tärkein?\nKaikki kielet ovat yhtä tärkeitä. EU-kielistä äidinkielenä puhutaan EU:ssa eniten saksaa, mutta sitä ei käytetä laajalti muualla kuin Saksassa ja Itävallassa. EU-kielistä puhutaan äidinkielenä koko maailmassa eniten englantia ja espanjaa, mutta useimmat niiden puhujista eivät asu Euroopassa. Ranska on virallinen kieli tai yksi virallisista kielistä kolmessa jäsenvaltiossa (Belgiassa, Ranskassa ja Luxemburgissa). Sitä puhutaan eri puolilla maailmaa ja opetetaan monissa kouluissa EU:ssa, mutta se on huomattavasti tutumpi Euroopan etelä- ja länsiosissa kuin pohjois- ja itäosissa. Englanti on yleisin ensimmäinen vieras kieli EU:ssa. Viimeaikaiset tutkimukset kuitenkin osoittavat, että vielä nykyäänkin vain alle puolet EU:n kansalaisista osaa sitä tarpeeksi hyvin pystyäkseen kommunikoimaan sillä.\nMitä minä hyödyn kielten oppimisesta?\nTyöttömyyden kasvaessa kyky käyttää ja ymmärtää vieraita kieliä on valttikortti itsensä kehittämisen, työllistyvyyden ja yritysten kilpailukyvyn kannalta. Vieraan kielen ymmärtäminen auttaa myös tutustumaan erilaisiin kulttuureihin ja lisää keskinäistä ymmärrystä.\nMiksi kielet ovat tärkeitä liike-elämässä?\nKoska on hyödyllistä osata asiakkaansa kieltä. Euroopan komissio teetti vuonna 2006 tutkimuksen, jossa arvioitiin kielitaidon puutteesta aiheutuvia kustannuksia EU:ssa toimiville yrityksille. Tulokset viittaavat siihen, että tuhansilta eurooppalaisilta yrityksiltä jää hyviä sopimuksia tekemättä ja mahdollisuuksia käyttämättä kielitaidon puutteen vuoksi. Tutkimuksessa arvioitiin, että 11 prosenttia EU:n vientiä harjoittavista pk-yrityksistä (945 000 yritystä) saattaa menettää liiketoimintamahdollisuuksia viestintäongelmien takia.\nMitä eurooppalaiset ajattelevat kieltenoppimisesta?\nVuonna 2012 tehdyn Eurobarometri-kyselytutkimuksen mukaan lähes yhdeksän kymmenestä EU-kansalaisesta on sitä mieltä, että vieraiden kielten osaaminen on erittäin hyödyllistä, ja 98 prosenttia katsoo, että kielitaito on heidän lastensa tulevaisuuden kannalta tärkeä taito. Eurooppalaiset ovat hyvin tietoisia monikielisyyden eduista: 72 prosenttia pitää tavoitetta hyvänä asiana, ja 77 prosenttia katsoo, että tavoitteen tulisi olla politiikan painopiste, 53 prosenttia käyttää vieraita kieliä työssään, ja 45 prosenttia on sitä mieltä, että he ovat saaneet kielitaitonsa ansiosta paremman työpaikan omassa maassaan.\nKuinka hyvin eurooppalaiset osaavat kieliä?\nEU:n monikielisin maa on Luxemburg, jossa 99 prosenttia kansalaisista hallitsee vähintään yhden vieraan kielen. Niiden eurooppalaisten määrä, jotka sanovat osaavansa viestiä vieraalla kielellä, on laskenut hieman (56 prosentista 54 prosenttiin). Teini-ikäisten oppilaiden keskuudessa 14:ssä Euroopan maassa tehdyt testit osoittavat, että ensimmäistä opiskelemaansa vierasta kieltä osaa hyvin vain 42 prosenttia oppilaista ja toista vain 25 prosenttia. Huomattava määrä – ensimmäisen vieraan kielen osalta 14 prosenttia ja toisen vieraan kielen osalta 20 prosenttia – ei saavuta edes ”peruskäyttäjän” tasoa.\nEnsimmäistä opiskelemaansa vierasta kieltä hyvin osaavien osuus vaihteli Maltan ja Ruotsin 82 prosentista (näissä maissa ensimmäinen vieras kieli on englanti) Ranskan 14 prosenttiin (vieraana kielenä englanti) ja Yhdistyneen kuningaskunnan 9 prosenttiin (vieraana kielenä ranska). Internet on kannustanut ihmisiä laajentamaan passiivista vieraan kielen taitoaan eli lukutaitoa ja kuullun ymmärtämistä. Vieraita kieliä internetissä (esimerkiksi sosiaalisessa mediassa) säännöllisesti käyttävien eurooppalaisten osuus on noussut 10 prosenttiyksiköllä 26 prosentista 36 prosenttiin.


Yle2 näyttää Torchwoodin kakkoskautta keskiviikkoiltaisin. Esitysaika on kahdentoista paikkeilla.\nLuultavasti katson tämän taas – ties kuinka monennen kerran. Kaikki kolmen tuotantokauden Torchwoodit löytyvät digiboksini sisuksista, ruotsiksi tekstitettyinä. Torchwoodissa puhutaan paljon ja nopeasti Cardiffin murteella. Siksi joskus en aivan kaikkea ole ymmärtänyt eikä ruotsinkielinen tekstitys paljoa auta. Sitä kun ei ehdi lukea. Jos vaan digiboksiin mahtuu, tallennan tämän kakkoskauden uudestaan.\nEi uskoisi, että olen jossain asiassa näin kärsivällinen. Jaksan odottaa viikon seuraavaa jaksoa. Kestän jopa mainokset, jotka ikävästi pilkkovat mm. Flashforwardin ja Lostin. Dvd:t ostan sitten joskus myöhemmin.\nHyllyyni on päätynyt vain muutaman sarjan dvd:t. Näitä ovat:\nAngel, kaikki kaudet\nBuffy the Vampire Slayer, kaikki kaudet\nInvasion, yksi ja ainut tuotantokausi\nSupernatural, kolme kautta\nKun aikansa odottaa tv-sarjan ilmestymistä Suomessa dvd:nä, saattaa kiinnostus sarjaan hiipua. Näin kävi Heroesin kohdalla. Tällä hetkellä odotan True Bloodin kakkoskauden ja Supernaturalin neloskauden ilmestymistä dvd:nä. Ja ehdottomasti odotan Torchwoodia ja Dr. Whota!\nTorchwood voisi nyt vaikka tullakin Suomen markkinoille. Kapteeni Jack Harknessia näyttelevä John Barrowmanilla on pahiksen rooli Täydellisissä naisissa. Uskon hänen charminsa purevan myös siinä roolissa ja synnyttävän halun nähdä lisää John Barrowmania.\nTänään on ollut ikävä päivä. Onneksi on Torchwood!\noma elämä Torchwood Tv-sarjat\nJaahas, vai että tulee Torchwood telkkarista taas. Hyvin on YLE taas mainostanut. Tosin YLE nyt ei koskaan mainosta ohjelmiaan.\nSupernaturalin neljäs kausi on ollut jo kauan saatavilla nettikaupoista, esim. Amazonista ja Play.com:sta. Minä ostin oman Blu-Ray boksini Amazonista alle 20 € hintaan.\nMinä olen yhtä innoissani tästä uusintakierroksesta. Pidin myös tavattomasti Buffysta ja Angelista. Molemmat löytyvät bokseina kirjahyllystä :)\nMinäkin olen Torchwoodia vähän BBC:ltä seurannut, mutta John Barrowman on minun makuuni vähän liian makea.\nUusi Dr Who on nyt muutaman viikon saanut näyttää taitojaan ja Matt Smith tuntuu sopivan rooliin oikein hyvin. Tykkäsin kyllä edellisestäkin, ilkikurisesta David Tennantista.\n5. toukokuuta 2010 klo 17.15


Lähestymiskartta kartalla nyt työkalurivi linkki täyteen karttapalveluun. Klikkaa yllä olevasta linkistä suoraan ruovesi karttahakuun. Verkkosivustollamme käytetään evästeitä käyttäjäkokemuksen parantamiseksi sekä mainosten näyttämiseksi.\npohjois saksan karttapohjoismaat karttapohjaportugalin kartta algarveporvoo keskusta karttapori kartta google mapsporvoon vanha kaupunki karttapostinumeroalueet helsinki karttapohjois euroopan kartta\nRuovesi Kartta Jyx Expo\nIkaalinen Ja Ruovesi Kartta Jyx Expo\nRuovesi kartta ruoveden kartta etsi osoite ruovedeltä.\nRuovesi kartta. Helsingistä matkaa kertyy 230 km ja lappeenrannasta 350 km. Festivaaleille kirjoittamassa musiikkisadussa vanha pöllövaari muistelee seikkailujaan ja saa yllätysvieraita. Näe suomi myös satelliittikuvina. Ruovedellä on luonnonkauniita asuinpaikkoja ja kunnassa toimivilla yrityksillä on tarjolla työtä.\nLöydä haluamasi osoite helposti interaktiivisen suomen kartan avulla. Eppu nuotion musiikkia ruovesi. 70 km päässä tampereelta kantatie 66 n varrella. Alueella on caravan ja teltta alue huoltorakennukset venelaiturit ravintola a oikeuksin ja kahvila.\nKlo 11 seurakuntakeskus aatos ruovesi lastenkonsertti ei pöllömpää. Ruovesi on noin 4 400 asukkaan kunta pirkanmaalla. Idyllinen rauhallinen lomakylä ruovedellä luonnon helmassa. Haapasaaren lomakylä sijaitsee omalla luonnonkauniilla saarellaan näsijärvellä ruoveden keskustan edustalla n.\nKlikkaa yllä olevasta linkistä suoraan teollisuustie 1 34600 ruovesi karttahakuun. Ruovedellä tapahtuu ja on riemukasta.\nHs Natsilippuja Roikkui Talon Ikkunassa Osoite Merkitty\nMurole Ruovesi One Way Risteilyja Nasijarvella\nRuovesi Kunnostaa Runebergin Lahteen Yle Uutiset Yle Fi\nLaaninrovasteja Nimitettiin Tampereen Hiippakunnassa\nLocations Of Identified Finnish Meromictic Lakes Download\nReferences Himla Architects\nMyydaan Vapaa Ajan Tontti Ruovesi Visuvesi Pentinsaarentie 20\nSäkylän Pyhäjärvi Kartta\nTallinna Kaupunki Kartta\nTampere Postinumerot Kartta\nTallinna Vanhakaupunki Kartta\nTallinna Satama Kartta\nTallinna Keskusta Kartta


Primus to Google on nyt Nomen\nPrimus to Google on jo usean vuoden ajan ollut Suomen suosituin lisäpalvelu Google for Education kokonaisuuteen. Sen avulla käyttäjähallinta on voitu automatisoida Primuksesta Googleen. Koska palvelu on hyvin suosittu, on sen tullut aika ottaa askel seuraavalle tasolle: Primus to Google on nyt Nomen! Muutos ei vaadi nykyisiltä Primus to Googlen asiakkailta toimenpiteitä.\nNomen on pilvipohjainen opetuksen identiteettihallintaratkaisu joka täyttää 25.5.2018 voimaan tulevan EU tietosuoja-asetuksen vaatimukset. Nomen työkalun avulla integroit oppilaitoksesi käyttäjähallinnan Google for Education palveluun. Lisäksi Nomen mahdollistaa integraatiot suomalaisiin oppimateriaalijärjestelmiin, kuten Edustoreen, ja muihin suosittuihin viestintäpalveluihin kuten Microsoftin O365:teen.\nLisätietoja ominaisuuksista löydät täältä.\nToimimme jatkossa Nomenin jälleenmyyjänä Suomessa. Huolehdimme sovelluksen käyttöönotosta, koulutamme henkilöstösi ja tarjoaa ammattitaitoista tukea käyttöönoton jälkeenkin. Tervetuloa ITK-messuilla 12-14.4.2018 kuulemaan lisää. Löydät meidät Googlen osastolta Areena-rakennuksesta.\nNomen, Primus to Google\n3 lokakuuta, 2018\nKuntachromen kunniaksi tarjoamme kaikkiin uusiin Nomen tilauksiin palvelun loppuvuodeksi 2018 maksutta*. Tartu ainutlaat...\n3 huhtikuuta, 2018\nPrimus to Google on jo usean vuoden ajan ollut Suomen suosituin lisäpalvelu Google for Education kokonaisuuteen. Sen avu...\n1 maaliskuuta, 2018\nToisinaan Google Dokumenttina luotu tiedosto täytyy saada muutettua myös PDF-tiedostoksi, jotta sen voi esimerkiksi toim...


Liiton kilpailupöytäkirjat päivitetty - Suomen Voimanostoliitto ry\nLiiton kilpailupöytäkirjat päivitetty\nUusi IPF GL pistesysteemi, joka on voimassa 1.5.2020 alkaen, on nyt sisällytetty liiton kilpailupöytäkirjoihin. Rankingtilastoissa uudet pisteet otetaan taannehtivasti käyttöön 1.1.2020 jälkeen tehdyille tuloksille.\nPöytäkirjoja on myös nyt yhteensä vain 4 kpl (2 suomen- ja 2 englanninkielistä) entisen 8 pöytäkirjan sijaan. Nyt siis ei tarvita pöytäkirjapohjia erikseen klassiselle ja varustenostolle, vaan yksi pöytäkirja riittää voimanostoa ja yksi penkkipunnerrusta varten.\nPistesysteemiin tehdystä muutoksesta huolimatta pöytäkirjoja käytetään muilta osin kuten aiemminkin. Muuta muutosta ei ole tapahtunut kuin se, että ”sukupuolisarakkeeseen”, siis siihen joka on nimetty M/N (suomeksi) syötetään nyt sukupuolen ensimmäinen kirjain (M tai N) ja sen perään ilman välilyöntiä lajia osoittavat kirjaimet. Jos siis kyseessä on klassinen voimanostokilpailu, niin miespuolisen nostajan kohdalle merkitään MKV (Mies/Klassinen/Voimanosto) ja naispuolisen nostajan kohdalle vastaavasti NKV.\nAlla ovat kaikki käytettävät lyhenteet. Ne löytyvät myös kilpailupöytäkirjoihin sisältyvistä taulukoista.\nSukupuoli / laji\nMKV Miehet klassinen VN\nMKP Miehet klassinen PP\nMVV Miehet varuste VN\nMVP Miehet varuste PP\nNKV Naiset klassinen VN\nNKP Naiset klassinen PP\nNVV Naiset varuste VN\nNVP Naiset varuste PP\nSeurakysely 2020 on jäsenseurojen vastattavana


Mitä tapahtui, Rihanna? Poptähti kävi yöllisellä vierailulla Ashton Kutcherin asunnolla – Stara\nMitä tapahtui, Rihanna? Poptähti kävi yöllisellä vierailulla Ashton Kutcherin asunnolla\nViihdeuutiset 23.3.2012, 21:00 · Anna Poikkimäki\nPoptähti kertoi jokin aika sitten kyllästyneensä sinkkuelämäänsä ja haluavansa treffeille ”jonkun hauskan tyypin kanssa”. Nyt poptähti on toteuttanut hyvin kirjaimellisesti haaveensa, sillä hänet on nähty öisellä reissulla komediatähti Ashton Kutcherin kotona.\nRihanna pysähtyi turvallisuustiiminsä kanssa autoineen Kutcherin Los Angelesin kodin luo myöhään eilen illalla. Paparazzit tallensivat hänen vierailunsa valokuviin. Valokuvaaja kertoi tähden saapuneen Kutcherin luo puoliltaöin ja viipyneen vierailulla aamuneljään asti.\nVierailu on nyt herättänyt uutisvälineissä huhuja tähtien ystävyyden luonteesta. Ashton Kutcher joutui vasta äskettäin seksikohun kohteeksi, kun hänen avioliittonsa Demi Mooren kanssa hajosi useiden irtosuhteiden vuoksi. Rihannan tiedetään tuntevan vetoa pahoihin poikiin. TMZ-sivuston mukaan tähän mennessä supertähti ei ole kuitenkaan kommentoinut vierailuaan julkisesti.\nPoptähden rakkauselämä on ollut viime aikoina muutenkin julkisessa tarkastelussa. Rihanna ja hänen ex-poikaystävänsä Chris Brown ovat julkaisemassa yhteisen singlen siitä huolimatta, että viimeksi mainittu hakkasi vuonna 2009 Rihannan ja tuomittiin oikeudessa lähestymiskieltoon. Sairaalakuntoon tyttöystävänsä hakannut r&b-tähti on kirjoittanut viime aikoina Twitter-blogissaan Rihannaa haikailevia viestejä. Huhujen mukaan pariskunta on puhunut useasti puhelimessa ja heidän kerrotaan myös lähetelleen toisilleen romanttisia tekstiviestejä.


Henna Kalinainen kertoo totuuden julkisuudella tienaamisesta\nMetropoli Julkaistu: 17.05.2019 11:55\nNiko Saarisen podcastin uusimman jakson vieraana on eilen 30 vuotta täyttänyt Henna Kalinainen.\nAlunperin jalkapalloilija Mikael Forssellin salarakkaana vuonna 2008 julkisuuteen noussut tanssijakaunotar tunnettiin seuraavaksi BB-Hennana ja myöhemmin BB-Antin eli Antti Kurhisen vaimona. Vihkiminen tapahtui Big Brother -ohjelmassa.\nHenna paljastaa nyt Nikolle erittäin avoimessa haastattelussa, mikä piili villien alkuvuosien lööppien takana ja miksi hän lähti mukaan jos jonkinlaisiin kohutempauksiin. Tosi-tv-kilpailuohjelmista ei nimittäin maksettu mitään korvauksia, ellei selviytynyt voittajaksi. Juorulehdet puolestaan olivat valmiita maksamaan lähes mistä tahansa kohusta, ja tätä myös Henna osasi sekä halusi tuolloin käyttää hyväkseen.\nHenna kertoo, että sen jälkeen kun hän ei enää halunnut olla julkisuudessa, hän ei luonnollisesti myöskään enää saanut rahaa siitä. Julkisuus ei kuitenkaan kadonnut, vaan kirjoittelu hänestä jatkui. Hän antaa podcastissa tärkeitä neuvoja, mitä asioita täytyy muistaa, jos haluaa julkisuuteen. Hän myös muistuttaa, että sekoilu on out!\nKuuntele alta Nikotellen-podcastin erittäin valaiseva Henna Kalinaisen haastattelu.\nantti kurhinenBB-HennaHenna Kalinainenjulkisuusjuorulehtikohujulkkiskohujuttukohukaunotar


Kevyt ja kompakti maasto-Škoda vuodelta 1962 on kaukana katumaasturista\nAjoneuvot | Uutinen | 25.4.2020\nŠkodan valmistama Agromobil-prototyyppi esiteltiin vuonna 1962. Noin 3,5-metrisen erikoisuuden oli tarkoitus soveltua maa- ja metsätalouden tarpeisiin, mutta myös armeijan käyttöön. Insinöörit loivat ratkaisuja muun muassa auton kuljettamiseksi paikasta toiseen kuljetuslentokoneella.\nTšekkiläiselle autonvalmistaja Škodalle oli kertynyt omien sanojensa mukaan 1960-luvulle tultaessa jo vuosikymmenien kokemus maastokykyisten ajoneuvojen valmistamisesta. Kuitenkin tuohon aikaan Tšekkoslovakiasta puuttui kompakti, ketterä, kevyt ja monikäyttöinen maastoajoneuvo. Maatalousministeriö päätyi ongelman ratkaisemiseksi ottamaan yhteyttä Škodaan.\nPyydetyn ajoneuvon tuli täyttää maa- ja metsätalouden tarpeet ja lisäksi sen täytyi olla soveltuva avolouhoksissa työskentelyyn, sekä armeijakäyttöön.\nYhteistyössä asetehtaan kanssa\nTyyppi 998 nimettiin Agromobiliksi ja sen suunnittelutyöt alkoivat tammikuussa 1961 yhteistyössä ČZ-merkkisten käsiaseiden, polkupyörien ja moottoripyörien valmistajana tunnetun Česká zbrojovka Strakonice -yrityksen kanssa. Agromobilia oli tarkoitus valmistaa ČZ:n tehtaalla, koska tuolloin AZNP-yritysnimellä tunnetun Škodan tuotantokapasiteetti oli jo täysin hyödynnetty.\nKuormalava oli 1,98 metriä pitkä ja 1,59 m leveä.\nTästä huolimatta kolme ensimmäistä tyypin 998 prototyyppiä valmistui Škodan tehtaalla Mladá Boleslavissa, ja siinä käytettiin useita Škodan sarjatuotantomallien komponentteja.\nPrototyypin pituudeksi muodostui 3,47 metriä, leveyttä Agromobililla oli 1,7 m. Kori oli itsekantava ja avolavan kangaspeite ylsi myös kuljettajan ja etumatkustajan suojaksi. Kuormalava oli 1,98 m pitkä ja 1,59 m leveä, joka tarkoitti 1,24 metriä korkean kuomun alle mahtuvan tavaraa 3,9 kuutiometrin verran. Kuormaaminen oli helppoa 70 senttimetrin kuormauskorkeuden ansiosta.\nTässä ohjaamossa tuskin on kenenkään mielestä mitään ylimääräistä?\nKuormatilan tilalle voitiin Cerná Hora-Montenegron tapaan asentaa kaksi pitkittäistä penkkiä, nyt tosin jopa kahdeksalle hengelle.\nErikoisuutena oli myös yksiosainen tuulilasi, jonka pystyi kääntämään eteenpäin alas auton korkeuden pienentämiseksi 1,94 metristä 1,41 metriin. Tämä helpotti puiden oksien alla ajamista ja ajoneuvon liikuttamista kuljetuslentokoneella. Ainoastaan 1,9 metrin akseliväli ja lyhyet ylitykset olivat tuttu reitti ketteryyteen.\nTuulilasin pystyi kääntämään alas auton korkeuden tullessa rajoitteeksi.\nIlman kuormaa tyypin 998 maavara oli 290 millimetriä ja täyteen kuormattuna 230 mm. Erillisjousitetussa pyöräntuennassa käytettiin pitkittäistukivarsituentaa ja vääntösauvajousitusta.\nNelisylinterinen ja nestejäähdytteinen moottori oli lainattu Škoda 1202 -farmarista. Voimanlähde asennettiin pitkittäin etuakselin takapuolelle kuljettajan ja etumatkustajan istuimien väliin. 1221-kuutioinen moottori tuotti 45 hevosvoiman tehon. Taka-akselille voima välittyi nelivaihteisen vaihteiston ja alennusvaihteiston kautta. Erikseen kytkettäessä voimaa saatiin myös etuakselille.\nTestiä Agromobililla ajettiin 79 päivässä 29 953 kilometriä ja huippunopeus oli 89 km/h. Armeijan vertailutesteihin prototyyppejä valmistettiin vielä 10 lisää, ja Agromobil sijoittuikin Varsovan liiton maiden perusmaasturi GAZ 69:n edelle. Siitä huolimatta sarjatuotantoa ei koskaan aloitettu Škodan mukaan keskusjohtoisen suunnitelmatalouden vuoksi.\nNäkyvyyttä vasta elokuvassa\nJulkisuudessa Agromobil-prototyyppi ei juurikaan esiintynyt, ennen kuin tammikuun 29. päivä vuonna 1965 jolloin tšekkoslovakialaisessa sodanvastaisessa elokuvassa kaksi Agromobiilia nähtiin sotilaskommandoryhmän kuljettimina.\nNykyään yksi kolmesta ensimmäisessä erässä valmistetusta Agromobilista on esillä Škoda-museossa Mladá Boleslavissa.\nYli 80-vuotiaita Škoda Sagitta-konsepteja on jäljellä nykypäivänä vain kaksi\nEi nimi Škodaa pahenna: Černá Hora-Montenegro rakennettiin mutkaisille vuoristoteille\nTämä malli ei tule ensimmäisenä mieleen, kun puhutaan Škodasta – kolmipyöräinen kummajainen vuodelta 1905


YTJ - ohje säännöllistä palkkaa maksavalle työnantajalle\nohje säännöllistä palkkaa maksavalle työnantajalle\nYritys on säännöllisesti palkkoja maksava työnantaja, jos se maksaa vakituisesti palkkaa kahdelle tai useammalle palkansaajalle. Yrityksen on ilmoittauduttava säännöllisesti palkkoja maksavaksi työnantajaksi myös silloin, jos se maksaa palkkaa samanaikaisesti vähintään kuudelle palkansaajalle, vaikka heidän työsuhteensa olisivat tilapäisiä ja tarkoitettu lyhytaikaisiksi.\nJos yritys on säännöllisesti palkkoja maksava työnantaja, ilmoita palkanmaksun alkupäivä. Tieto työnantajarekisteriin merkitsemisestä on yritys- ja yhteisötietolain mukaan julkinen tieto.\nIlmoita maksetut palkat, muut suoritukset ja ennakonpidätykset tulorekisteriin (tulorekisteri.fi).\nSäännöllisesti palkkoja maksavan työnantajan on annettava erillisilmoitus työnantajasuorituksista silloin, kun palkkoja tai muita suorituksia ei ole maksettu. Ennakonpidätykset ja muut työnantajasuoritukset maksetaan oma-aloitteisten verojen viitteellä.\nSiirry Verohallinnon sivuille lukemaan ilmoittamisesta ja maksamisesta\nJos yritys maksaa palkkaa vain satunnaisesti, yrityksen ei tarvitse ilmoittautua säännöllisesti palkkoja maksavaksi työnantajaksi. Palkanmaksu on satunnaista, jos yrityksellä on palveluksessaan vain yksi vakituinen työntekijä tai 1–5 työntekijää, joiden työsuhde ei kestä koko kalenterivuotta. Yritys on silloin ns. satunnaisesti palkkoja maksava työnantaja, eikä sitä merkitä työnantajarekisteriin.\nSatunnaisesti palkkoja maksavan yrityksen on annettava palkkatietoilmoitus työnantajasuorituksista tulorekisteriin ja maksettava työnantajasuoritukset Verohallintoon.\nSatunnaisesti palkkoja maksavan yrityksen ei tarvitse antaa ilmoitusta siitä, että palkkaa tai muuta suoritusta ei ole maksettu. Satunnainen työnantajakin voi halutessaan rekisteröityä työnantajarekisteriin. Merkitse siinä tapauksessa palkanmaksun alkupäivä lomakkeen kohtaan "Yritys ilmoittautuu säännöllisesti palkkoja maksavaksi työnantajaksi".


One glass of milk, please arkistot - Page 33 of 39 - Lapsen Maailma\nBlogit One glass of milk, please (Sivu 33)\nAamut ovat kylmiä. Hengitys huuruaa kun lähden kotipihasta juoksuun. Kylmä kangistaa lihaksia ja joudun hölkkäämään pidempään kuin yleensä lämmetäkseni. Ruska leimuaa vaahteroissa. Aurinko taittuu kirkkaana ja terävänä punaisten ja oranssien lehtien läpi jättäen säteitään sumuiseen ilmaan roikkumaan. Tuttu meksikolainen lastenhoitaja kävelee minua vastaan, tervehdimme. Hymyilen. Olemme jutelleet monet kerrat hiekkalaatikon reunalla. Hän on kertonut elämästään. […] Lue lisää »\nOlen viikon ajan seurannut Somessa käytyä keskustelua Helsingin kaupungin kampanjaa välinpitämättömyydestä. (Välinpitämättömyys on väkivaltaa ) Kampanjaan kuuluu mm. kuvasarja jossa yhdessä kuvassa äiti istuu pallotuolissapädi kädessään ja vieressä lapsi huutaa ja toinen lapsi roikkuu kattokruunussa, tekstinä julisteessa on “välinpitämättömyys on tämän päivän väkivaltaa”. Toisessa kuvasarjassa näkyy äiti yksin istumassa pallotuolissa pädi kädessään ja kuvatekstinä on […] Lue lisää »\nKiirehdin lapsia autoon. Mennään nyt, pitää ehtiä käydä vielä kaupassa ennenkuin ajamme San Joseen ystävä-äidin ja hänen pojan luo. Kuopus tutkii pensaan alustaa kepillään ja Esikoinen laulaa “mennään mennään mennnäääään” ja marsii auton ympäri. Lopulta hän pysähtyy ja katsoo minua. “Miksi me mennään sinne?” Selitän että haluan ottaa ystävä-äidistä kuvia. Ja että pojat voivat […] Lue lisää »\nAjamme ulos sumusta, kohti Los Gatosin aurinkoisia kukkuloita. Olemme matkalla tapaamaan ystävää. Minun ja Esikoisen ystävää. Minulla oli lapsena useita aikuisystäviä. Ihmisiä jotka jaksoivat ottaa pienen lapsen tosissaan. Ystävystyä. Olla minulle kuin vertaisensa kanssa. Minä olin ujo lapsi. Muihin lapsiin tutustuiminen oli hidasta, vaikeaa ja ajoittain jopa mahdotonta. Minun oli ajoittain erittäin vaikea […] Lue lisää »\nKaksi vuotta sitten takanamme oli elämäni tähän asti fyysisesti rankin 27 tuntia. Synnyit hengittämättä, kolmen pisteen vauvana. Kun sain sinut vihdoinkin syliini, kapaloituna ja pestynä ensimmäiset sanani sinulle olivat; se on ohi nyt, kaikki on nyt hyvin. Olit vanha sielu, sinun silmäsi olivat suuret ja niistä loisti jokin pohjaton viisaus, josta en edellenkään aina saa kiinni. […] Lue lisää »\nHerään vaaliaamuun syvästä oudosta unesta joka karkaa mielestäni heti kun avaan silmäni ja jättää vain hämäriä yksityiskohtia ja outouden tunteen leijumaan takaraivooni. Tuijotan hetken kattoa ja mietin muuttuuko maailma tänään mihinkään suuntaan. Vaikka loma on tehnyt tehtävänsä ja olen pirteämpi, elävämpi ja jaksavampi kuin pitkään aikaan eivät nämä lämpimästä sängystä viileään asuntoon nousemiset ole tulleet […] Lue lisää »\nSinne se loma sujahti, jonnekin pilvettömän taivaan ja lämpimän meriveden väliin. Päivät olivat lämpöä, leikkiä, uimista ja aurinkoa. Ei me ihan itkuiltakaan vältytty. Välillä poikia harmitti. Välillä oli rannalla tylsää. Välillä toinen jaksoi uida merivedessä tunnista toiseen kun toinen vain halusi takaisin kotiin ja tökki hiekkaa varpaillaan. Mutta eniten oli hetkiä kun kaikki vain olivat […] Lue lisää »\nViikon loma. Lentomatka sujuu kuin leikki. Lapset ovat selkeästi oppineet jotain tämän vuoden aikana lennetyistä 10 pitkästä ja 4 lyhyemmästä lennosta. Esikoisen suurin huoli on osaakohan isä olla koneessa oikealla tavalla. Perillä lyö vastaan kostea kuumuus. Kävelemme tien reunusta pitkin toisen terminaalin eteen josta bussimme lähtee San Lucasiin. Lapset ihmettelevät kaktuksia, aurinko on kuuma ja […] Lue lisää »\nAjamme kohti kukkuloita, kohti merta. Yhtä kukkulaa ylös, tumman ja varjoisan metsän läpi, mutkittelevaa kapeaa tietä taas alas. Olemme matkalla kurpitsafarmille. En ole itse erityisen innostunut halloweenista, mutta puhtaasta mielenkiinnosta haluan kuitenkin minäkin osani siitä. Yli kuukauden ajan olen katsellut muiden täkäläisten ihmisten postauksia Somessa kun he ovat hakeneet omat kurpitsansa isolta pellolta. Minäkin haluan […] Lue lisää »\nHerään yöllä naapurin tuulikellojen ääneen. Kohta kuuluu pihalta kolahduksia kun lasten lelut lentävät nurmikolta betonille. Makaan hiljaa lämpimässä ja kuuntelen lehtien kahinaa ja yltyvää tuulikellojen kalkatusta. On turvallista. On pimeää. On syksy. Kaivaudun lähemmäs mieheni tuttua kehoa ja annan itselleni luvan vaipua uudelleen uneen. Lapset herättävät minut harmaaseen maanantaihin. Tuuli jatkaa tuivertamistaan puuskissa. Vedän […] Lue lisää »\nOne glass of milk, please on tunteita, ajatuksia, arkea ja pieniä suuria hetkiä jakava blogi, vuonna 2016 miehen työn perässä Suomesta Kaliforniaan muuttaneen perheen elämästä. Blogi kertoo sanoin ja kuvin perheen arjesta ja sen haasteista. Perhe joutui poistumaan pikaisella aikataululla Amerikasta maaliskuussa 2017 ja pääsi palaamaan takaisin Kaliforniaan vuoden välitilaelämän jälkeen maaliskuussa 2018.\nBlogin kirjoittaja, Annuska, on valokuvaaja ja yhteisötaiteilija. Hänen perheensä on suomalais-sveitsiläinen ja hän on asunut miehensä kanssa Englannissa kuusi vuotta ennen lasten syntymää. Muistot vanhoista matkoista ja uudet seikkailut Amerikan mantereella ja Euroopassa värittävät blogin arkea ja tuovat siihen oman seikkailuhenkisen lisänsä.\nAnnuska puhuu vanhemmuuden tunteista kaunistelematta, niin rakkaudesta kuin väsymyksestä. Niistä onnen ja yksinäisyyden hetkistä.\nValokuvissa lapset nauravat ja joskus itkevät. Naamat ovat sotkussa ja paidat ketsupissa.\nAitona, rehellisenä, tässä hetkessä.


KultturelliMatkalaukussa: Aina mukana joka naisen musthave käsilaukku\nAina mukana joka naisen musthave käsilaukku\nKäsi sydämelle nainen! Kuinka monta käsilaukkua sinulla on? Onko joku ihan erityinen lempilaukku? Keräiletkö arvolaukkuja? Ihaniin käsilaukkuihin pääsee tutustumaan Museo Milavidassa Näsilinnan palatsissa ihan keskellä Tamperetta. Aina mukana, Käsilaukun vuosisata näyttely on avoinna vielä 15.11.2020 saakka.\nAina mukana Carry me Käsilaukun vuosisata Museo Milavida Näsilinna\nAina mukana Käsilaukun vuosisata näyttely\nNyt on tunnustuksen paikka. Minä olen hieman kallellaan ihaniin käsilaukkuihin. Silloin ajalla ennen koronaa, kun tuli jonkin verran reissattua ja olimme jossain kaupunkikohteessa, arvatkaa mille osastolle suuressa tavaratalossa minä menin ensimmäiseksi. Juu, kyllä, käsilaukkuosastolle. Jotenkin vain nautin katsella kauniita laukkuja. Harvoin ostin mitään, koska realisti minussa sanoo "missä ihmeessä saan tilaisuuden kantaa näin upeaa laukkua". Sillä mielestäni upea käsilaukku on tarkoitettu käyttöön eikä koriste-esineeksi. Tosin reilu vuosi sitten ollessani Dublinissa Cath Kidstonen ihanassa liikkeessä en voinut vastustaa kiusausta ja niinpä mukaan kotiin lähti laukku.\nKlassinen kaunotar ikoni Grace Kelly\nMonacon ruhtinatar Grace Kelly\nYksi näyttelyn upeimmista laukuista on Hèrmes-muotitalon Kelly-laukku. Vuonna 1935 Hèrmes alkoi valmistamaan ns. naisten postilaukkua.Vuonna 1956 laukku sai paljon huomiota, kun Monacon ruhtinatar Grace Kelly piti laukkua vatsansa edessä yrittäen piilotella raskauttaan. Laukku saikin sitten nimen Kelly. Laukku tehdään käsityönä vasikannahasta, yhden laukun tekemiseen menee 16-24 tuntia ja laukussa on 2600 ommelta. Laukkua valmistetaan myös krokotiilin, strutsin ja liskon nahasta. Suomalaisesta luonnon- ja eläintensuojelunäkökulmasta kun asiaa ajattelen, nämä vaihtoehdot tuntuvat todella oudolta.\nPrinsessa Dianan seurassa koronasyksynä 2020\nLady Dior made by Dior\nAlunperin Diorin muotitalo toi tämän laukun markkinoille nimellä Chouchou. Tarinan mukaan prinsessa Diana oli tulossa Pariisiin taidenäyttelyyn. Ranskan presidentin puoliso mietti kuumeisesti, mitä Dianalle annetaan lahjaksi. Muotitalo Dior ehdotti tätä käsilaukkua. Näin tapahtui, Diana sai laukun ja ilmeisesti tykästyi siihen, koska laukku nähtiin hänellä useasti käytössä. Tämän kuninkaallisen yhteyden myötä laukku sai uuden nimen Lady Dior.\nMuutamia herkullisia poimintoja Aina mukana Carry me käsilaukkunäyttelystä\nAina mukana käsilaukku Carry me Museo Milavida\nTästä laukusta minulla tulee heti mieleen villitys, joka oli todella suosittu muutamia vuosia sitten. Nimittäin se, että tehdään niistä juomatölkkien nipsuista laukkuja, vöitä ja koruja. Tosin tässä kyseisessä laukussa "nipsut" taitavat olla hieman arvokkaampia.\nAina mukana Carry me Käsilaukun vuosisata Museo Milavida\nTätä punaista laukkua kantaa rohkea ja kaikelle avoin henkilö. Väistämättä tulee mieleen Kinky Boots-musikaali, jossa päähenkilö Lola julisti kirkkaanpunaisen olevan väri, jossa on seksiä. Ja tässä laukussa sitä totisesti on.\nLast but not least, ihanaa käsilaukkuherkkua!\nKlassikkojen klassikko Chanel\nEi mahda mitään, mutta jumiuduin melko pitkäksi aikaa ihailemaan tätä kaunotarta. Kyseessä on Karl Lagerfeldin versio Coco Chanelin klassikosta. Laukku on vain niin kaunis, tyylikäs, iätön ja elegantti vuosikymmentä toiseen.\nOlen täällä blogissa kirjoittanut aikaisemmin (klik tästä) omasta lempilaukkumerkistä, Utuasta. Kun näin Utuan kirkkaanpunaisen Tasku-laukun, se oli rakkautta ensi silmäyksellä. En saanut rauhaa ennenkuin sain laukun omakseni. Kotimainen yritys on aina hyvä valinta. Utua on raahelainen yritys, jonka valikoimissa on mitä ihanimpia laukkuja, asusteita ja vaatteita. Utuan tarinan voit lukea tästä.\nMillainen laukku on Sinun lempilaukku? Oletko koskaan ollut samassa tilanteessa, siinä, ettet saa rauhaa ennenkuin saat tietyn laukun omaksesi?\nHyvää marraskuun ensimmäistä päivää Sinulle! Laitetaanpa käsilaukut olalle/käsivarrelle ja aloitetaan marraskuu ja lähdetään hiljalleen kohti joulua.\nLähettänyt Päivi/Kultturelli Matkalaukussa klo 9.23\nPikaopas Oulun murteeseen Puhukko nää Oulua\nSyksyn aakkoset elämäni tärkeitä asioita aakkosjär...\nIhana arvontavoitto @metsanlaidassa instagramista\nMuseo Milavidan näyttely Nottbeckit Tampereen kosm...


Kuulokanavalla | Musiikkiluvat\nHaluatko tietää miten voit hyödyntää musiikkia ja kasvattaa yrityksesi tulosta? Oletko kiinnostunut musiikin vaikutuksista ihmisiin ja heidän käyttäytymiseen? Tiedätkö, miten tunteet vaikuttavat ostopäätöksiin? Entä miten tehdään onnistunut taustamusiikkivalinta? Tervetuloa, olet tullut oikeaan paikkaan!\n28.6.2022 Asiakkailta kuultua\nAjankohtaistaAsiakkailta kuultuaVinkkejä & Faktaa\nPuotilan kartano houkuttelee uusia asiakkaita monipuolisen musiikin avulla\nNyt on aika katsoa tulevaisuuteen – näin varmistat, että asiakkaat palaavat luoksesi\nPandemia alkaa vihdoin hellittää, ja monet liikkeet ovat voineet avata ovensa pitkän tauon jälkeen. Muutaman yksinkertaisen konstin avulla voit varmistaa, että asiakkaat viihtyvät liikkeessäsi.\nTuttu musiikki on tärkeä osa fiilistä – sekä salonkiketjun asiakkaille että työntekijöille\nMiksi tunnettu musiikki on parempaa taustamusiikkia kuin kirjastomusiikki? Salonkiketju Cutters kokeili kirjastomusiikkia, mutta palasi puolen vuoden jälkeen soittamaan liikkeissä tunnetun musiikin soittolistoja. Miksi? Lue tästä.\nAsiantuntijahaastattelu: Kaupan alalla taustamusiikilla rakennetaan kilpailuetua!\nMonissa kauppakeskushankkeissa mukana ollut Heli Vainio kertoo, mikä on taustamusiikin rooli kaupan alalla ja miten taustamusiikin avulla voi tarttua hetkeen ja erottua jatkuvasti kiihtyvästä kilpailusta!\nKarkkitoreissa taustamusiikkia on alettu hyödyntämään vasta hiljattain, mutta musiikin vaikutukset ovat olleet jo nyt monipuoliset. Karkkitorin aluepäällikkö Susanna Marttinen kertoo, millaisia vaikutuksia taustamusiikista on ollut ja kuinka Karkkitorin taustamusiikki on valittu!\nYrityksen perustaminen ja taustamusiikin käyttö: taustamusiikkiopas uudelle yrittäjälle\nUuden yrityksen perustaminen edellyttää monenlaisten asioiden selvitystä ja usein erilaisten lupien hankkimista. Yksi näistä on taustamusiikin soittamiseen tarvittava musiikkilupa, joka takaa musiikin tekijöille ja esittäjille korvauksen työstään.\nTaustamusiikki tuo rentoutta optikkoliikkeessä asiointiin\nRaahen Silmälasissa musiikin tarkoituksena on luoda rentoa tunnelmaa. Lue, mitä Optometristi ja Raahen Silmälasin omistaja Jaakko Silvennoinen kertoo taustamusiikin vaikutuksista asiakkaisiin.\nMinkälainen musiikkilupa tarvitaan puistojumpan ohjaamiseen? Lupa valitaan jumpan järjestäjän kokonaistuntimäärän mukaan – oikea lupa puistojumpan järjestäjälle on joko Liikunnanohjaajan musiikkilupa tai Musiikki ohjatussa liikunnassa -lupa.\nTaustamusiikki luo apteekkiin rauhallisen tunnelman\nTeimme alkuvuodesta 2020 Avainapteekit-ketjuun kuuluvan Kontulankaaren apteekin ja tutkimusyritys Vibe Visionin kanssa tutkimuksen, jossa selvitimme taustamusiikin vaikutusta apteekkiasioinnin tunnelmaan. Tuloksista selvisi, että taustamusiikki tuo asiointiin rauhallisuutta ja saa myös työntekijät viihtymään paremmin.\nOnko olemassa “teostovapaata” musiikkia, jonka soittamiseen yrityksen tiloissa ei tarvita lupaa? Miksi jonkin tietyn musiikin käyttö ei edellytä musiikkilupaa? Millaista on tekijänoikeusvapaa musiikki, vai onko sellaista ollenkaan?\nMiten ostan yritykselle musiikkiluvan?\nYritysten taustamusiikin soittamiseen tarvittavien lupien hankkiminen käy Musiikkilupien verkkokaupassa nopeasti ja helposti. Hoidat yrityksen tarvittavat Teosto ja Gramex -maksut kätevästi yhdellä sopimuksella.\nNeljä vinkkiä apteekin taustamusiikin valintaan\nKuten muissakin yrityksissä, kannattaa apteekin taustamusiikki valita niin, että se tukee yrityksen tunnelmaa ja siihen liittyviä tavoitteita. Apteekeissa asiointi liittyy terveyteen ja asiakaskunta on moninaista, joten liiketilassa kannattaa soittaa rauhallista taustamusiikkia, joka luo turvallista tunnelmaa ja parantaa asioinnin yksityisyyttä.\nLaulut, loitsut ja rytmi ovat osa fyysisten ja henkisten vaivojen ja sairauksien hoitoa. Myös tämänhetkisen tieteellisen tutkimustiedon valossa musiikin tekeminen (soittaminen, laulaminen) ja sen kuluttaminen (kuuntelu), on ihmiskeholle ja mielelle hyvin edullista.\nTeosto, Gramex ja Musiikkiluvat – miten eri tahot auttavat yrityksiä musiikin käytössä\nTeosto, Gramex ja Musiikkiluvat auttavat yrityksiä käyttämään musiikkia. Lue täältä, mitkä ovat eri tahojen roolit!\nRavintolan musiikkilupa – miten valitsen oikeat luvat?\nTeosto, Gramex vai GT Musiikkiluvat – miten valitset ravintolan musiikkiluvan oikein? Täältä löydät kattavan listan ravintoloiden, baarien ja kahviloiden musiikkiluvista.\nTukkatalossa taustamusiikki täydentää palvelukokemusta\nParturi-kampaamo Tukkatalon omistaja Kadri Oja ja hänen tiiminsä kertovat, kuinka taustamusiikkia voidaan hyödyntää kokonaisvaltaisesti kampaamoissa ja miten musiikista saadaan kaikki potentiaali hyödynnettyä.\nUusi tallennuksen sisältävä musiikkilupa liikunnanohjaajille\nLiikunnanohjaajille on nyt saatavalla pienlupa, joka kattaa myös tunneilla soitettavan musiikin tallentamisen!\nMusiikki tukee liikuntakeskus Voiton hyväntuulista ilmapiiriä\nLiikuntakeskuksissa musiikki on yksi merkittävimmistä treenimotivaation lähteistä. Kahvakuulamiehenäkin tunnettu liikunta-alan yrittäjä Tuomo Kilpeläinen kertoo, miten musiikkia hyödynnetään liikuntakeskus Voitossa ja miten musiikilla voidaan korostaa yrityksen parhaita puolia.\nWanhan Rauman kellari on Lehtisen-suvun perheyritys, joka on aloittanut toimintansa 24 vuotta sitten. Minkälaista taustamusiikkia kallioon louhitussa ravintolassa soi?\nKylmiä väreitä, kyyneleitä, rakkautta, raivoa. Musiikin herättämät tunteet ovat osa ihmisyyttämme ja luonnollinen osa olemassaoloamme.\nLuvat OK -tarralla näytät asiakkaillesi, että tuet musiikin tekijöitä ja esittäjiä. Lue mistä ja milloin saat tarran ja miten voit tarvittaessa tilata niitä lisää.\nHaluatko kehittää yrityksesi brändiä myös taustamusiikin avulla, mutta et tiedä mistä lähtisit liikkeelle? Täältä löydät listan palveluntarjoajista, jotka auttavat taustamusiikin hankkimisessa.\nSuomiAreenassa keskusteltiin heinäkuussa aiheesta ”Musiikki tekee hyvää”. Jos ohjelma on vielä näkemättä, voit lukea tiivistelmän keskustelusta ja poimia vinkit musiikin käyttöön liittyen.\nJos televisio on auki julkisessa tilassa, kuten ravintolassa, myymälässä tai parturi-kampaamossa, sitä varten täytyy hankkia musiikkilupa. Miksi?\nOnko sinulla liiketila, kauppa, taksi tai esimerkiksi kampaamo, jossa haluat soittaa radiota omaksi ja asiakkaittesi iloksi? Radion soittaminen liiketilassa vaatii musiikinkäyttöluvan samalla tavalla kuin muunkin musiikin soittaminen.\nOnko tavoitteesi varmistaa, että asiakkaillesi jää erinomainen mielikuva yrityksestäsi? Kiinnitä huomiota muiden osatekijöiden lisäksi siihen, miltä yrityksesi ja brändisi kuulostaa. Sillä nimittäin on suuri merkitys asiakaskokemuksen kannalta.\nMusiikki on erinomainen yrittäjän apulainen, sillä taustamusiikin soittaminen liiketilassa lisää tutkitusti myyntiä. Mutta miten taustamusiikki kannattaa valita ja mistä hyviä kappaleita voi löytää? Kokosimme kuusi vinkkiä, jotka auttavat taustamusiikin valinnassa.\n5 syytä soittaa musiikkia taksissa\nTaksilain uudistuttua harkiten valittu taustamusiikki on erinomainen tapa erottua ja lisätä matkustajien viihtyvyyttä. Järjestäytyneelle taksialalle tarkoitetun Taustamusiikki taksissa -luvan hankkiminen käy helposti ja nopeasti ja sen hankittuasi pääset nauttimaan taustamusiikin tuomista merkittävistä hyödyistä!\nGramexin tanssilava-asiakkaiden raportointi\nGramexin teatteriasiakkaiden raportointi\nGramexin ammatti- ja harrastajateattereiden taustamusiikkisopimukset siirtyi Musiikkiluville maaliskuussa 2018.\nHallitse musiikinkäyttölupaasi kätevästi OmaLupa-palvelussamme\nOvatko laskutustietosi ajan tasalla? Oletko avannut uuden toimipaikan? OmaLupa-palvelussamme pääset helposti tekemään muutokset itse!


Koti › Artikkeleita Libanonista\nBeirut - Libanonin pääkaupunki Värikästä Beirutia kutsutaan perustellusti Lähi-idän Pariisiksi. Libanonin pääkaupunki yhdistää menestyksekkäästi vapautta rakastavan eurooppalaisen hengen ja antiikin arabien perinteet. Sama pätee maan pääkaupungin kulttuurinähtävyyksiin: täällä voit nähdä ...\nLibanonin lippu Libanonin tasavallan lipulla on suorakaiteen muotoinen muoto, jonka sivut ovat suhteessa toisiinsa suhteessa 2: 3. Se koostuu kolmesta punaisen ja valkoisen värin epätasaisen leveydestä, jotka sijaitsevat vaakasuorassa paneelissa. ...\nLibanonin lentokentät Venäjän turistit ovat jo pitkään kuljaneet polun Libanonin maan muinaisiin arvoihin. Se alkaa Libanonin lentokentältä Beirutissa, missä Aeroflotin kuohuviinit linnut laskeutuvat säännöllisesti, ja matka-aika Moskovasta vie enintään 4 ...\nLibanonin vaakuna Tämä vaakuna on hyvin samanlainen kuin Libanonin lippu. Libanonin vaakuna koostuu punaisesta kilvestä, jonka keskellä on valkoinen mutka. Tässä mutkassa on Libanonin seetri. Tämä tunnus eroaa Libanonin lipusta ...\nLibanonin hotellit Lähi-idän valtio, jonka lipulla on mahtava seetri, on värikäs, ystävällinen ja aina avoin vieraille Libanonissa. Sen historialliset muistomerkit ja viehättävät luonnonmaisemat, värikkäitä ruokia ja houkuttelevia paikallisia tapoja ovat ...\nLibanonin perinteet Muinaisten aramealaisten ja foinikialaisten jälkeläiset, joiden verta sekoitettiin roomalaisten ja arabien, egyptiläisten ja persialaisten kanssa, libanonilaiset säilyttävät huolellisesti perinteensä ja tavansa. Tässä maassa matkustaja saa mahdollisuuden sukeltaa Lähi-idän ...\nHinnat Libanonissa Lähi-idän standardien mukaan hinnat Libanonissa ovat melko korkeat (maassa majoitushinnat ovat korkeat): maito maksaa 1,3 dollaria / litra, munat - 1,5 dollaria / 10 kpl, ja lounas edullisessa ...


rakkauslukot | Pariisin lumo\nRakkauslukot, osa 2\n25.4.2016 9.5.2016 ~ Tuula Salminen\t~ Jätä kommentti\nKirjoitin taannoin Pariisin rakkauslukoista, mutta nyt tuli tarve lyhyesti palata aiheeseen. Sosiaalisessa mediassa nimittäin kiertää linkki Viatorin kautta buukattavaan Love Locks Workshopiin Pariisissa. Pöyristykseni oli melkoinen huomatessani, että rakkauslukkojen kiinnittämistä varten järjestetään ihan workshopeja. Eihän se lainvastaista ole, mutta osoittaa varsin huonoa makua kun samaan aikaan Pariisin kaupunki poistaa lukkoja romahtamisvaaran alla olevista silloista minkä ehtii.\nKun workshopin kuvausta lukee, ei tiedä pitäisikö itkeä vai nauraa. Tunnin kestävän workshopin aikana nautitaan lasi samppanjaa (ryhmän koko on maksimissaan 20 henkeä), koristellaan vapaavalintainen lukko hapsuin, tarroin, nauhoin tms ja oppaan johdolla käydään kiinnittämässä se siltaan. Muistoksi saa valokuvan tapahtumasta. Ja tämä lysti maksaa….rummunpäristystä….120 euroa! Sen lisäksi, että on jo lähtökohtaisesti idioottimaista maksaa 120 euroa tällaisesta askartelutuokiosta, on se ennen kaikkea vandalismia. Ja se olisi vandalismia, vaikka workshop maksaisi vain 20 euroa.\nWorkshopin järjestäjän facebook-sivuille on kirjoitettu jo tulikivenkatkuisia kommentteja ja sanaa on levitetty blogien ja facebookin välityksellä. Olisi tärkeää, ettei Viatorin kaltainen iso matkanjärjestäjä asettuisi tällaisen toiminnan taakse ja onneksi myös Viatorin suuntaan palautetta on jo mennyt.\nPÄIVITYS 26.4: Viator on poistanut workshopin retkivalikoimistaan 🙂\nSillan alta Pariisia ihastellessa ei ainakaan näe lukkoja.\n14.2.2016 ~ Tuula Salminen\t~ Jätä kommentti


Lankkulattia ja lattialämmitys, osa 2 – Monosilla\nLankkulattia ja lattialämmitys, osa 2\nLankkulattiahaaste jäi vielä kaivelemaan insinöörinvikaista mieltä. Erityisesti siinä jäi kaivelemaan lattialämmitys ja puulattian eläminen. Googlettamalla tuli vastaan kasa hyviä linkkejä. Erityisesti Matti Poussan dippatyö: ”Lämmitetty massiivihavupuulattia”. Työ on tosi kattava, ja kyllä siinä menikin muutama ilta sitä kun sitä yritti ymmärtää.\nLattialämmityksen perusajatus on, että lattiaa lämmittämällä saadaan lämmitettyä huoneilma. Nykyisten eristysvaatimusten mukaan rakennettujen omakotitalojen lämmöntarve on noin 30-50 W/m². Lämmön tuottamiseksi lattialämmitetyn lattian pintalämpötila tulee olla 23–25 °C, kun huonelämpötila on 20 °C.\nLattian lämmittäminen alkaa lattialämmityskaapeleissa kulkevasta vedestä, josta lämpö johtuu ensin pintalaattaan ja askeläänieristeen kautta lankkuihin. Lankku, askeläänieriste ja vähäinen ilma välissä ovat kaikki eristeitä, jotka vastustavat lämmön johtumista.\nEri materiaaleilla on omat lämmönjohtavuus kertoimensa, jotka on esitetty muodossa W/m°C tai W/mK. Materiaalin lämmön johtumisen vastus on: d/λ, jossa d on materiaalin paksuus metreinä, ja λ (lamda) on materiaalin lämmönjohtavuus. Eli paksumpi materiaali vastustaa lämmön johtumista enemmän.\nTp = Tel – (R1 + R2 + R3 …) * Tel\ntai (tästä on myöhemmin hyötyä):\nTp = (1 – (R1 + R2 + R3 …)) * Tel\nTp = lattian pintalämpötila °C\nTel = lämpöelementin pintalämpötila °C\nRn = lattiamateriaalikerroksien lämmönvastukset\nJos vesikiertoinen lattialämmitys on asennettu pintalaatan sisälle, katsotaan koko pintalaatta lämmönlähteeksi. Poussa ei ota suoraan kantaa miten pintalaatan lämpötila voidaan laskea lämmitysveden lämpötilasta. Mittausesimerkeistä voidaan kuitenkin havainnoida, että pintalaatan lämpötila on noin 85-90 % veden lämpötilasta.\nLämmönvastukset lasketaan jokaiselle materiaalikerrokselle erikseen ja summataan yhteen. Kun vertailin Poussan lopputyön mittaustuloksia laskennallisiin arvoihin huomasin, että lähes kaikissa mittauksissa oli noin 0,11-0,13 kokoinen virhe vastuksen määrässä. Uskon, että ilma pitää ottaa huomioon ainakin kelluvan lattiarakenteen kanssa, ohuen ilmakerroksen lämmönvastus on nimittäin 0,11.\nJa sitten vihdoin laskentaesimerkkiin! 45 °C lattialämmitysvesi, 2 mm (0,002 m) askeläänieristys, 33 mm (0,033 m) kuusilankku, asennettu kelluvana.\nTel = 45 °C * 85 % = 38,35 °C.\nilman lämmönvastus = 0,11 m²°C/W\naskeläänieristeen lämmönvastus = 0,002 m / 0,04 W/m°C = 0,05 m²°C/W\nlankun lämmönvastus = 0,033 m / 0,12 W/m°C = 0,275 m²°C/W\nTp = 38,25 °C * (1 – (0,11 + 0,05 + 0,275)) m²°C/W\nTp = 21,61 °C\nEli tuolla saisi lämmitetyä huoneilman noin 16,5 °C, joka on aika vähän. Oikeastaan haluamme tietää mikä olisi lattialämmityksen kiertoveden lämpötila, jotta saisimme huoneen lämpötilan 20 °C. Se kertoo paremmin onko rakenne mahdollinen. Elementin lämpötilan voi laskea näin:\nTel = Tp / (1 – (R1 + R2 + R3 …))\nJa jos otetaan huomioon, että lämmityselementin lämpö on 85 % (0,85) lämmitysveden lämpötilasta, saadaan:\nTvesi = Tp / (1 – (R1 + R2 + R3 …)) / 0,85\nTvesi = 25 °C / (1 – (0,11 + 0,05 + 0,275)) m²°C/W / 0,85\nTvesi = 52,06 °C\nVähän korkea. Löysin maininnan, että maksimi veden kiertolämpötila olisi 50 °C. Aikaisempaa kaavaa solveltaen saadaan lattian pintalämpötilaksi 24,01 °C, jolloin huone ilma olisi 19 °C, joka riittänee.\nMonien lattiamateriaalien yhteydessä on mainittu, että niiden maksimi sallittu pintalämpötila on 27 °C. Puulattioissa korkeampi lämpötila aiheuttaa liikaa kuivumista, ja laattojen kohdalla se on lämpötila, jonka jälkeen laattojen pinta on jalalle epämukava.\nMuutamissa lattialämmitys asennusohjeissa mainitaan lattiamateriaalin maksimi paksuudeksi 28 tai 30 mm, jolloin aikasemman kaavan mukaisesti lämmitys veden lämpötila on aika lailla 50 °C.\nTvesi = 25 °C / (1 – (0,11 + 0,05 + 0,23)) m²°C/W / 0,85\nTvesi = 49,85 °C\nRuotsalaisen ohjeistuksen mukaan tuo 50 °C olisi lämmitysveden maksimi, mutta en löytänyt tietoa onko tuo 50 °C jotenkin kriittinen lämpötila esim. varaajan kannalta. Ohjeiden mukaan lattialämmitysputket kestävät jatkuvaa lämpötilaa 60-70 °C, riippuen valmistajasta. Asennusohjeiden mukaan perinteisessä lämmityksessä (tarkoittaisiko sitten pattereita) kiertävä vesi on 55 °C, ja lattialämmityksessä tavoite olisi 30-40 °C.\nMitä suurempi lämpötila, sitä enemmän lämpöä menee harakoille (tai myyrille). Sama lämmönjohtumisen kaava pätee möys lattiasta alaspäin, tosin sinne suuntaan on yleensä paljon paremmat eristeet kuin puulankku. Alas mennessään lämpö ei tule huonetta lämmittämään vaan se lämmittää talon alapuolta. Kun kiertoveden lämpötila on 30 °C, häviö on luokkaa 4W/m2, 45 °C veden lämpötilalla häviö on noin 7 W/m², kun 55 °C se on lähes 9 W/m².\nVertailukohdaksi laattalattian pintamateriaalin lämmönjohtavuus on 1,20 W/m°C, jolloin 10mm laatan vastus on 0,008 m2°C/W. Koska laattaa asennettaessa ei jää ilmarakoa,\nTvesi = 25 °C / (1 – (0,008)) m²°C/W / 0,85 = 29,65 °C\nTuolloin häviö on vain 4,2 W/m2. Lattialaatan hyvä lämmön johtavuus tarkoittaa myös sitä, että se tuntuu lämmittämättömänä kylmältä.\nKyllä lattialämmitys ja lankkulattia yhteen soppii!\nKoitetaan tähdätä noin 30 mm rakenteeseen. Vaihtoehdot olisivat silloin 33 mm lankku ponteista liimattuna, tai lauta 20 mm ja veneri 12 mm -rakenne.\nMeillä lämmönlähden talvisin on vesitakka, josta 25 % lämmöstä säteilee huoneeseen. Jos takka tuottaa 15 kW tehoa, niin se tarkoittaa 3,75 kW suoraan huoneeseen tai noin 30 W per neliö. Tämä lämpö ei tietenkään jakaannu tasaisesti koko huoneistoon, vaan lämmittänee pääasiassa olohuonetta ja keittiötä. Meillä on tapana nukkua viileässä, noin 15-18 °C, joten epätasainen lämmönjakautuminen ei meidan tapauksessa ole ongelma.\nLautalattia vaihtoehtona taitaa kaiken kaikkiaan olla fiiliskysymys. Jos haluaa lämmityksen kannalta tehokkaamman ratkaisun, niin laatta tai ohuempi parkettimainen vaihtoehto olisi varmaan tehokas. Ekologisuus ja hiilijanajälki on aika hankalaa arvioida. Siihen kun vaikuttaa niin materiaalin valmistaminen, sen aiheuttamat kulut talon energiankäyttöön, sekä lopuksi materiaalin kierrättäminen talon elinkaren päätteeksi.\nMe ehdottomasti haluttiin kuusilattia. Voi olla, että lankku vaihtuu vielä lautaan. Seuraavaksi vielä vähän pohdintaa puun elämisestä, niin eiköhän tämä lattia pohdinta ole sitten siinä.\nLähteenä pääasiassa Matti Poussan dippatyö. ”Trägolv på golvvärme” on loistava opus, löysin sattumalta sen englanniksi tätä kirjoittaessa. Tässä muita käteviä linkkejä:\nMatti Poussa, Lämmitetty Massiivihavupuulattia, 2006\nUponor Lattialämmityksen asennus- ja käyttöohje, 2010\nWooden floors over underfloor heating (Trägolv på golvvärme), 2005\n4 kommenttia artikkeliin ”Lankkulattia ja lattialämmitys, osa 2”\n16.3.2015 klo 21:53\nVitsit, miten hyvän kirjoituksen olet koonnut. Viittaan tähän jossain vaiheessa omassa blogissa, kun taas kirjoittelen lattia-asioita. Me ollaan kallistumassa kuitenkin parkettiin. Löydettiin Parlan mallistosta kiva,leveämpi säleinen saarniparketti. Se on riittävän hyvännäköinen meille. Ei olla valmiita hankkimaan kaunista lattiaa sen kustannuksella, että maksetaan koko loppuelämä kallistuvaa energialaskua. Teillä tuo ongelma hoituu onneksi vesikiertoisella takalla. Jään innolla odottamaan, minkälaisen lopputuloksen saatte aikaiseksi. 🙂\nPaluuviite: Vielä lisää lattiapohdintoja | Ripaus unelmapulveria -rakennusblogi\nPaluuviite: Lankkulattia ja lattialämmitys, osa 3 | Monosilla\nPaluuviite: Lautalattia ja lattialämmitys, valmis! | Monosilla


Etusivu / Ajankohtaista / Buffalo Soldiers – eli seikkailijat arvaamattomassa Afrikassa\n10.2.2020 |Jaa somessa:\n— Köyhien ja rikkaiden välinen kuilu oli jopa suurempi kuin ajattelin. Ymmärrän vielä vähemmän tukien leikkaamista kehittyviltä mailta, jotka todella tarvitsevat sitä esimerkiksi koulutuksen järjestämiseen.\nNäin toteaa SASKin vuosittaiselle opintomatkalle viime marraskuussa osallistunut Harri Rusanen blogikirjoituksessaan SASKin verkkosivuilla. Rusanen kuuluu Teollisuusliittoon.\nPääkaupungin Maputon bairrossa eli laitakaupungin slummissa elämä näytti karut, mutta ystävälliset kasvonsa. Vieraanvaraiset kotiapulaisina työskentelevät naiset tutustuttivat saskilaiset koteihinsa ja perheisiinsä. Leskeksi jäänyt äiti kertoi selviävänsä viiden lapsen kanssa, koska hänen äitinsä hoitaa lapsia työpäivien ajan. Nainen esitteli onnellisena kolmen huoneen asuntoaan, jossa kahdesta huoneesta vielä uupui katto, koska siihen ei toistaiseksi ollut riittänyt rahaa.\nTyöpaikkavierailu banaaniplantaasille opetti paitsi työntekijöiden sinnikkyydestä neuvotella oikeuksistaan, myös sen, että banaani ei kasva puussa, vaan se on ruohokasvi! Päivät pullistelivat ohjelmaa, mutta rentoutumaankin ehdittiin. Mikä kellekin nyt sitten oli rentouttavinta: katsella kirahvien vaeltelua savannilla, uida valtameressä vai laulaa paikallisen kapteeniksi esittäytyvän miehen kanssa karaokessa Buffalo Soldier. Tietenkin!\nSuomalaisille sukellus Mosambikin todellisuuteen oli avartava elämys, mutta myös parikymmenpäisen ryhmän hioutuminen yhtenäiseksi joukkueeksi kuului ”opintoihin”. Ryhmäytymistä harjoitettiin muun muassa jalkapallo-ottelussa, jossa paikallinen Costa del Sol -joukkue tuuletettiin 2—1 -voittoon.\nVuosittain SASKin toiminnasta kiinnostuneet suuntaavat johonkin maailman kolkkaan, jossa SASKin hankkeilla tuetaan työntekijöiden edellytyksiä parantaa asemaansa. Mosambikissa tuetaan tällä hetkellä matkailualan, julkisen, teollisuusalojen, rakennusalan sekä puunjalostus- ja metsäalojen työntekijöitä ammattiliittojen kautta.\nTämän vuoden loka-marraskuussa seuraavat opintomatkalaiset lähtevät Nepaliin. Haku ensi vuoden opintomatkalle on käynnissä parhaillaan ja päättyy 23.2.\nJutun lähteinä on käytetty opintomatkalaisten blogeja ja kertomuksia. Artikkeli on alun perin julkaistu SASKin työmaana maailma 1/2019 -lehdessä.\nTeksti: Sini Saaritsa, kuvat: Asko Peltola